**ΕΛΛΗΝΙΚΗ ΔΗΜΟΚΡΑΤΙΑ**

ΥΠΟΥΡΓΕΙΟ ΥΓΕΙΑΣ

**ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ ΕΒΡΟΥ**

**ΝΟΣΗΛΕΥΤΙΚΗ ΜΟΝΑΔΑ ΑΛΕΞΑΝΔΡΟΥΠΟΛΗΣ**

ΥΠΟΔΙΕΥΘΥΝΣΗ: Οικονομικού ΤΜΗΜΑ: Προμηθειών

ΤΗΛΕΦΩΝΟ : 2551353423 ΦΑΞ: 2551353409 email: pelefteriadis@pgna.gr

Αρμόδιος Υπάλληλος: Β.ΜΑΡΓΑΡΙΤΗ

## 

## Δ Ι Α Κ Η Ρ Υ Ξ Η ΑΡΙΘΜ. 30/2016

# ΗΜΕΡΟΜΗΝΙΑ ΔΙΕΝΕΡΓΕΙΑΣ 27/09/2016

# 

**ΣΥΝΟΠΤΙΚΟΣ ΔΙΑΓΩΝΙΣΜΟΣ ΜΕ ΑΝΤΙΚΕΙΜΕΝΟ ΤΗΝ ΠΑΡΟΧΗ ΥΠΗΡΕΣΙΩΝ ΣΙΤΙΣΗΣ-ΔΙΑΝΟΜΗΣ ΓΕΥΜΑΤΩΝ** **(CPV 55320000-9)**

**ΚΡΙΤΗΡΙΟ ΚΑΤΑΚΥΡΩΣΗΣ Η ΠΛΕΟΝ ΣΥΜΦΕΡΟΥΣΑ ΑΠΟ ΟΙΚΟΝΟΜΙΚΗ ΑΠΟΨΗ ΠΡΟΣΦΟΡΑ ΑΠΟΚΛΕΙΣΤΙΚΑ ΒΑΣΕΙ ΤΗΣ ΠΡΟΣΦΕΡΟΜΕΝΗΣ ΤΙΜΗΣ**

Προϋπολογισθείσας δαπάνης 45.000,00€ συμπεριλαμβανομένου ΦΠΑ

**ΑΔΑ Αριθμού Απόφασης Ανάληψης Υποχρέωσης: 7ΣΞΜ4690Ω3-ΝΦ1**

**Αριθμό Δέσμευσης: 1060/0**

**Το Πανεπιστημιακό Γενικό Νοσοκομείο Έβρου – Νοσηλευτική Μονάδα Αλεξανδρούπολης**

Έχοντας υπ’ όψιν τις διατάξεις:

1. Του [Π.Δ. 63/05](file:///\\IBMX235\public\DIOIK-YPIR\OIKON-YPOD\OIKON-TMHM\PROM-GR\ΔΙΟΙΚΗΤΙΚΟ%20ΣΥΜΒΟΥΛΙΟ\ΝΟΜΟΙ%20ΠΡΟΜΗΘΕΙΕΣ\ΠΔ%2063%202005.pdf) (Φ.Ε.Κ. 98/Α/05) «Κωδικοποίηση της νομοθεσίας για την Κυβέρνηση και τα κυβερνητικά όργανα».
2. Του Ν. 4412/16 «Δημόσιες Συμβάσεις Έργων, Προμηθειών και Υπηρεσιών»
3. Του Ν. 3329/2005 «Εθνικό Σύστημα Υγείας και Κοινωνικής Αλληλεγγύης και λοιπές διατάξεις» (Φ.Ε.Κ. Α΄ 81/4-4-2005), όπως τροποποιημένος ισχύει.
4. Του Ν. 3580/2007 «Προμήθειες Φορέων εποπτευόμενων από το Υπουργείο Υγείας και Κοινωνικής Αλληλεγγύης και άλλες διατάξεις» (Φ.Ε.Κ. Α΄ 134/18-6-2007).
5. Του Ν. 2955/2001 «Προμήθειες Νοσοκομείων και λοιπών μονάδων υγείας των Πε.Σ.Υ. και άλλες διατάξεις» (Φ.Ε.Κ. Α΄ 256/2-11-2001), όπως τροποποιημένος ισχύει.
6. Του Ν. 3377/2005 «Αρχές και Κανόνες για την εξυγίανση της λειτουργίας και την ανάπτυξη βασικών τομέων του εμπορίου και της αγοράς – Θέματα Υπουργείου Ανάπτυξης» (Φ.Ε.Κ. Α΄ 202/19-8-2005), και ειδικότερα του άρθρου 35 (καταβολή παραβόλου για την άσκηση ένστα­σης κατά το άρθρο 15 του Κ.Π.Δ.).
7. Του [Ν. 3310/2005](file:///\\IBMX235\public\DIOIK-YPIR\OIKON-YPOD\OIKON-TMHM\PROM-GR\ΔΙΟΙΚΗΤΙΚΟ%20ΣΥΜΒΟΥΛΙΟ\ΝΟΜΟΙ%20ΠΡΟΜΗΘΕΙΕΣ\N%203310%202005.pdf) (ΦΕΚ 30/Α/2005) «Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων», όπως τροποποιήθηκε με τις διατάξεις του [Ν. 3414/2005](file:///\\IBMX235\public\DIOIK-YPIR\OIKON-YPOD\OIKON-TMHM\PROM-GR\ΔΙΟΙΚΗΤΙΚΟ%20ΣΥΜΒΟΥΛΙΟ\ΝΟΜΟΙ%20ΠΡΟΜΗΘΕΙΕΣ\N%203414%202005%20(ΤΡΟΠΟΠΟΙΗΣΗ%20ΤΟΥ%203310).pdf) (ΦΕΚ 279/Α/2005) «Τροποποίηση του Ν. 3310/2005 ….».
8. Του [Ν. 2469/1997](file:///\\IBMX235\public\DIOIK-YPIR\OIKON-YPOD\OIKON-TMHM\PROM-GR\ΔΙΟΙΚΗΤΙΚΟ%20ΣΥΜΒΟΥΛΙΟ\ΝΟΜΟΙ%20ΠΡΟΜΗΘΕΙΕΣ\N%20%202469%201997.pdf) (ΦΕΚ 38/Α/14-3-1997) «Περιορισμός και βελτίωση της αποτελεσματικότητας των κρατικών δαπανών και άλλες διατάξεις»
9. Του [Ν. 2513/1997](file:///\\IBMX235\public\DIOIK-YPIR\OIKON-YPOD\OIKON-TMHM\PROM-GR\ΔΙΟΙΚΗΤΙΚΟ%20ΣΥΜΒΟΥΛΙΟ\ΝΟΜΟΙ%20ΠΡΟΜΗΘΕΙΕΣ\N%202513%201997.pdf) «Κύρωση της συμφωνίας περί Δημοσίων συμβάσεων Προμηθειών» (ΦΕΚ Α’ 139/27.6.97)
10. Toυ Ν. 2362/1995 «Περί Δημοσίου Λογιστικού, ελέγχου των δαπανών του Κράτους και άλλες διατάξεις» (Φ.Ε.Κ. Α΄ 247/27-11-1995), όπως ισχύει.
11. Του Ν.Δ. 496/1974 «Περί Λογιστικού των Νομικών Προσώπων Δημοσίου Δικαίου» (Φ.Ε.Κ. Α΄ 204/19-7-1974).
12. Του [Ν. 3868/2010](file:///\\IBMX235\public\DIOIK-YPIR\OIKON-YPOD\OIKON-TMHM\PROM-GR\ΔΙΟΙΚΗΤΙΚΟ%20ΣΥΜΒΟΥΛΙΟ\ΝΟΜΟΙ%20ΠΡΟΜΗΘΕΙΕΣ\Ν.%203868%202010.pdf) (Φ.Ε.Κ. Α’ 129/3.8.2010) «Αναβάθμιση του Εθνικού Συστήματος Υγείας και λοιπές διατάξεις αρμοδιότητας του Υπουργείου Υγείας και Κοινωνικής Αλληλεγγύης»
13. Του [Ν. 3886/2010](file:///\\IBMX235\public\DIOIK-YPIR\OIKON-YPOD\OIKON-TMHM\PROM-GR\ΔΙΟΙΚΗΤΙΚΟ%20ΣΥΜΒΟΥΛΙΟ\ΝΟΜΟΙ%20ΠΡΟΜΗΘΕΙΕΣ\N%203886%202010.pdf) (ΦΕΚ Α΄ 173/30.9.2010) «Δικαστική προστασία κατά τη σύναψη δημόσιων συμβάσεων»
14. Του Ν. 3861/2010 (ΦΕΚ 128/Α΄/03-08-2010) άρθρο 68 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών διοικητικών και αυτοδιοικητικών Οργάνων στο διαδίκτυο «Πρόγραμμα Διαύγεια» και άλλες διατάξεις.»
15. Του Π.Δ. 113/10 «Ανάληψη υποχρεώσεων από Διατάκτες» (ΦΕΚ Α΄ 194/22-11-10)
16. Του [Ν.3871/2010](file:///\\IBMX235\public\DIOIK-YPIR\OIKON-YPOD\OIKON-TMHM\PROM-GR\ΔΙΟΙΚΗΤΙΚΟ%20ΣΥΜΒΟΥΛΙΟ\ΝΟΜΟΙ%20ΠΡΟΜΗΘΕΙΕΣ\Ν.%203871.2010.pdf) (ΦΕΚ Α’ 141/17.8.2010) «Δημοσιονομική Διαχείριση και ευθύνη»
17. Την υπ αριθμ. Θ37/Δ.Σ.18/04-07-2016 απόφαση του Δ.Σ του Π.Γ.Ν. Έβρου με την οποία εγκρίνεται η διενέργεια Συνοπτικού (Πρόχειρου) Μειοδοτικού Διαγωνισμού με αντικείμενο την παροχή υπηρεσιών σίτισης – διανομής γευμάτων για την κάλυψη αναγκών του Π.Γ.Ν.Έ. – Νοσηλευτική Μονάδα Π.Γ.Ν. Αλεξανδρούπολης για χρονικό διάστημα τεσσάρων (4) μηνών, προϋπολογισθείσας δαπάνης 45.000,00€ συμπεριλαμβανομένου ΦΠΑ.

**Π ρ ο κ η ρ ύ σ σ ε ι:**

Συνοπτικό Διαγωνισμό με αντικείμενο την παροχή υπηρεσιών σίτισης-διανομής γευμάτων για τις ανάγκες του Πανεπιστημιακού Γενικού Νοσοκομείου Έβρου – Νοσηλευτική Μονάδα Π.Γ.Ν. Αλεξ/πολης, προϋπολογισθείσας δαπάνης 45.000,00€συμπεριλαμβανομένου ΦΠΑ για χρονικό διάστημα τεσσάρων (4) μηνών.

**ΗΜΕΡΟΜΗΝΙΑ ΔΙΕΝΕΡΓΕΙΑΣ :** 27/09/2016 10:00 π.μ.

**ΗΜΕΡΟΜΗΝΙΑ ΛΗΞΗΣ ΥΠΟΒΟΛΗΣ ΠΡΟΣΦΟΡΩΝ:** 26/09/2016 ΩΡΑ 15:00 μ.μ

ΙΣΧΥΣ ΠΡΟΣΦΟΡΑΣ : 120 ημέρες.

### **ΤΟΠΟΣ ΔΙΕΝΕΡΓΕΙΑΣ** : Γραφείο Προμηθειών Π.Γ.Ν. Έβρου – Νοσηλευτική Μονάδα Αλεξανδρούπολης

**ΚΡΙΤΗΡΙΟ ΚΑΤΑΚΥΡΩΣΗΣ**: Πλέον Συμφέρουσα από Οικονομική Άποψη Προσφορά Αποκλειστικά Βάσει της Τιμής

**ΧΡΟΝΙΚΗ ΔΙΑΡΚΕΙΑ ΤΗΣ ΣΥΜΒΑΣΗΣ** : Παράδοση εντός τριάντα (30) ημερών

Περίληψη της παρούσας διακήρυξης έχει σταλεί στις 15-09-2016 για δημοσίευση στο ΦΕΚ και στις παρακάτω Ελληνικές εφημερίδες:

Α) ΗΜΕΡΗΣΙΕΣ ΟΙΚΟΝΟΜΙΚΕΣ:

1.ΓΕΝΙΚΗ ΔΗΜΟΠΡΑΣΙΩΝ 2. ΛΟΓΟΣ

Β) ΗΜΕΡΗΣΙΕΣ ΤΟΠΙΚΕΣ:

1. ΕΛΕΥΘΕΡΗ ΘΡΑΚΗ 2.ΠΑΡΑΤΗΡΗΤΗΣ ΤΗΣ ΘΡΑΚΗΣ 3. ΜΕΘΟΡΙΟΣ 4. ΓΝΩΜΗ

Η διακήρυξη έχει δημοσιευθεί στο ΚΗΜΔΗΣ, στην ιστοσελίδα του φορέα και στο Πρόγραμμα Δι@ύγεια του Νοσοκομείου.

Για ότι δεν προβλέπεται από τη παρούσα διακήρυξη ισχύουν οι περί προμηθειών διατάξεις του Δημοσίου, όπως ισχύουν κάθε φορά.

Η αναθέτουσα αρχή διατηρεί το δικαίωμα, μετά από γνώμη του αρμόδιου οργάνου, ματαίωσης της διαδικασίας σύναψης δημόσιας σύμβασης, σύμφωνα με τα προβλεπόμενα στο άρθρο 106 του Ν. 4412/16.

Ο ΔΙΟΙΚΗΤΗΣ

ΤΟΥ ΠΑΝΕΠΙΣΤΗΜΙΑΚΟΥ ΓΕΝΙΚΟΥ ΝΟΣΟΚΟΜΕΙΟΥ ΕΒΡΟΥ

ΔΗΜΗΤΡΙΟΣ ΑΔΑΜΙΔΗΣ

**ΟΔΗΓΙΕΣ ΣΥΜΜΕΤΟΧΗΣ**

**ΔΙΚΑΙΩΜΑ ΚΑΙ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ – ΚΑΤΑΚΥΡΩΣΗΣ**

**Δικαίωμα Συμμετοχής**

Δικαίωμα συμμετοχής στο διαγωνισμό έχουν:

Α) Έλληνες Πολίτες

Β) Αλλοδαποί

Γ) Νομικά Πρόσωπα, Ημεδαπά ή Αλλοδαπά

Δ) Συνεταιρισμοί

Ε) Ενώσεις Προμηθευτών/ Κοινοπραξίες που υποβάλλουν κοινή προσφορά

Ένας οικονομικός φορέας  μπορεί, εφόσον  παραστεί  ανάγκη  και για συγκεκριμένη  σύμβαση, να  στηρίζεται  στις δυνατότητες  άλλων φορέων  ασχέτως  της νομικής  φύσης  των δεσμών  του με αυτές. Στην  περίπτωση  αυτή, πρέπει  να  αποδεικνύει  στην αναθέτουσα αρχή ότι έχει  στη διάθεση του  τους αναγκαίους  πόρους π.χ με την προσκόμιση της σχετικής  δέσμευσης  των φορέων αυτών.

Στην ανοικτή διαδικασία οι προσφέροντες υποβάλλουν, επί ποινή αποκλεισμού, με την προσφορά τους τα ακόλουθα:

1.Ξεχωριστό σφραγισμένο φάκελο, με την ένδειξη **«Δικαιολογητικά Συμμετοχής»,** ο οποίος, υπό ποινή απόρριψης, περιέχει:

Τα προβλεπόμενα στο άρθρο 93 του Ν. 4412/16 και στα έγγραφα της σύμβασης δικαιολογητικά ποιοτικής επιλογής, σχετικά με την προσωπική τους κατάσταση και την οικονομική ή χρηματοοικονομική επάρκεια και την επαγγελματική ή την τεχνική ικανότητά τους. Ειδικότερα

Α) Υπεύθυνη Δήλωση κατά τα προβλεπόμενα στην παράγραφο 2 του άρθρου 79, στην οποία θα βεβαιώνεται ότι ο οικονομικός φορέας

Αα) δεν βρίσκεται σε μια από τις καταστάσεις των άρθρων 73 και 74 του Ν.4412/16 για τις οποίες οι οικονομικοί φορείς αποκλείονται ή μπορούν να αποκλειστούν από τη συμμετοχή σε διαδικασία σύναψης σύμβασης

Αβ) πληροί τα σχετικά κριτήρια επιλογής τα οποία έχουν καθοριστεί, σύμφωνα με τα άρθρα 75,76 και 77, στην παρούσα διακήρυξη.

Αγ) κατά περίπτωση, τηρεί τους αντικειμενικούς κανόνες και κριτήρια που έχουν καθοριστεί, σύμφωνα με το άρθρο 84 του Ν. 4412/16.

Αδ) δηλώνονται οι φορείς προς τους οποίους είναι υπόχρεος ο υποψήφιος για καταβολή ασφαλιστικών εισφορών.

Αε) δηλώνεται ότι αποδέχεται πλήρως και ανεπιφυλάκτως όλους τους όρους της διακήρυξης

Αστ) δηλώνεται ότι δεν υφίσταται καμία προσπάθεια εκ μέρους του οικονομικού φορέα για στρέβλωση του ανταγωνισμού και δεν υπάρχει κατάσταση σύγκρουσης συμφερόντων κατά την έννοια του άρθρου 24 του Ν. 4412/16.

Αζ) δηλώνεται ότι δεν έχει κριθεί ένοχος σοβαρών ψευδών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, σύμφωνα με τα προβλεπόμενα στο Ν. 4412/16

Αη) Δηλώνεται ότι είναι σε θέση να προσκομίσει ανά πάσα στιγμή, εφόσον ζητηθεί από την αναθέτουσα αρχή, τα δικαιολογητικά που απαιτούνται κατ΄ εφαρμογή του άρθρου 79 του Ν. 4412/16

Αθ) δηλώνεται ότι τα φωτοαντίγραφα που κατατίθενται στον διαγωνισμό, αποτελούν ακριβή αντίγραφα των πρωτοτύπων.

2.Ξεχωριστό σφραγισμένο φάκελο, με την ένδειξη **«Τεχνική Προσφορά»**, ο οποίος, επί ποινή απόρριψης, περιέχει τα τεχνικά στοιχεία της προσφοράς. Aν τα τεχνικά στοιχεία της προσφοράς δεν είναι δυνατόν, λόγω μεγάλου όγκου, να τοποθετηθούν στον κυρίως φάκελο, τότε αυτά συσκευάζονται χωριστά και ακολουθούν τον κυρίως φάκελο με την ένδειξη «Παράρτημα Τεχνικής Προσφοράς» και τις λοιπές ενδείξεις του κυρίως φακέλου.

3.Ξεχωριστό σφραγισμένο φάκελο, με την ένδειξη **«Οικονομική Προσφορά»**, ο οποίος, επί ποινή απόρριψης, περιέχει τα οικονομικά στοιχεία της προσφοράς. Σύμφωνα με τα προβλεπόμενα στο άρθρο 95 του Ν.4412/16, η τιμή της προσφοράς θα δίδεται ανά μονάδα. Στην τιμή που θα προκύψει, η οποία θα υπολογίζεται σε ευρώ, περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με τη κείμενη νομοθεσία, μη συμπεριλαμβανομένου ΦΠΑ, για παράδοση του υλικού ή της παρεχόμενης υπηρεσίας στον τόπο και με τον τρόπο που προβλέπεται στην παρούσα διακήρυξη και στη σχετική σύμβαση που θα υπογραφεί. Σε περίπτωση κατάθεσης ακριβώς ίδιας τιμής, η αναθέτουσα αρχή επιλέγει τον ανάδοχο βάσει κλήρωσης μεταξύ των οικονομικών φορέων που υπέβαλλαν ισότιμες προσφορές. Η κλήρωση γίνεται ενώπιον του αρμόδιου συλλογικού οργάνου κατά την αποσφράγιση των οικονομικών προσφορών και την σύνταξη του σχετικού πρακτικού και παρουσία αυτών των οικονομικών φορέων. Η μη παρουσία των οικονομικών φορέων, από τη στιγμή που έχουν ενημερωθεί εγγράφων από την αναθέτουσα αρχή για την ημερομηνία και την ώρα αποσφράγισης των οικονομικών προσφορών, δεν συνεπάγεται ακυρότητα της διαδικασίας. Η υποβολή μίας μόνο προσφοράς, στα πλαίσια του συνοπτικού διαγωνισμού, δεν αποτελεί κώλυμα για τη συνέχιση της διαδικασίας του διαγωνισμού και την ανάθεση της σύμβασης.

Η Οικονομική Προσφορά θα πρέπει να έχει την εξής μορφή και περιεχόμενο:

α) Το τίμημα της προσφοράς κάθε υποψήφιου ανάδοχου θα δοθεί με μια και μοναδική τιμή σύμφωνα με τις οδηγίες του Παρόντος Άρθρου για την παροχή της Υπηρεσίας σύμφωνα με τις τεχνικές προδιαγραφές. Η αναγραφή της τιμής σε Ευρώ (€) μπορεί να γίνεται μέχρι δύο δεκαδικά ψηφία. Στην τιμή θα περιλαμβάνονται οι τυχόν υπέρ τρίτων κρατήσεις, ως και κάθε άλλη επιβάρυνση, εκτός από τον αναλογούντα Φ.Π.Α. για την παρεχόμενη υπηρεσία στον τόπο και με τον τρόπο που προβλέπονται από την παρούσα διακήρυξη. Ο Φ.Π.Α. βαρύνει το Νοσοκομείο.

β) Η οικονομική προσφορά θα περιέχει τις απαιτήσεις που αναφέρονται στο άρθρο 1 του Ν. 3863/2010, (ΦΕΚ Α΄115/15-7-2010), επί ποινή απόρριψης και επίσης θα περιλαμβάνει τα εξής στοιχεία:

|  |  |  |  |  |  |
| --- | --- | --- | --- | --- | --- |
| Α/Α | ΠΕΡΙΓΡΑΦΗ ΣΤΟΙΧΕΙΟΥ | ΑΡΙΘΜΟΣ  ΑΤΟΜΩΝ (\*1) | ΜΗΝΙΑΙΑ ΔΑΠΑΝΗ  ΚΑΤΑ ΑΤΟΜΟ | ΜΗΝΙΑΙΑ ΔΑΠΑΝΗ  ΣΥΝΟΛΙΚΗ | ΣΥΝΟΛΙΚΗ ΔΑΠΑΝΗ  (ΜΗΝΙΑΙΑ Χ 4 ΜΗΝΕΣ) |
|  | Μικτές αποδοχές προσωπικού με πλήρη απασχόληση |  |  |  |  |
|  | Εισφορές ΙΚΑ εργοδότου |  |  |  |  |
|  | Κόστος επιδόματος αδείας (περιλαμβανομένων και εισφορών ΙΚΑ του εργοδότη) |  |  |  |  |
|  | Κόστος δώρων Πάσχα - Χριστουγέννων (περιλαμβανομένων και εισφορών ΙΚΑ του εργοδότη) |  |  |  |  |
|  | Επιπλέον κόστος Κυριακών-Αργιών (περιλαμβανομένων και εισφορών ΙΚΑ του εργοδότη) 8ωρης απασχόλησης |  |  |  |  |
|  | Επιπλέον κόστος νυχτερινών (περιλαμβανομένων και εισφορών ΙΚΑ του εργοδότη) 8ωρης απασχόλησης |  |  |  |  |
|  | Κόστος αντικαταστατών εργαζομένων σε κανονική άδεια |  |  |  |  |
|  | Κόστος διοικητικής υποστήριξης, εγγυητικών επιστολών, ασφάλειας & υγιεινής (ΜΑΠ), λοιπά έξοδα |  |  |  |  |
|  | ΛΟΙΠΑ ΕΞΟΔΑ (Να αναφερθούν αναλυτικά και να τεκμηριωθούν κατά την κρίση κάθε υποψηφίου αναδόχου) |  |  |  |  |
|  |  |  |  | ΣΥΝΟΛΙΚΟ ΜΗΝΙΑΙΟ ΚΕΡΔΟΣ | ΣΥΝΟΛΙΚΟ ΚΕΡΔΟΣ  (ΜΗΝΙΑΙΟ Χ 4 ΜΗΝΕΣ) |
|  | Εργολαβικό κέρδος | | |  |  |
|  |  | |  | ΣΥΝΟΛΙΚΟ ΜΗΝΙΑΙΟ ΥΨΟΣ ΝΟΜΙΜΩΝ ΚΡΑΤΗΣΕΩΝ | ΣΥΝΟΛΙΚΟ ΥΨΟΣ ΝΟΜΙΜΩΝ ΚΡΑΤΗΣΕΩΝ  (ΜΗΝΙΑΙΟ Χ 4 ΜΗΝΕΣ) |
|  | Νόμιμες κρατήσεις επί της αξίας τιμολογίου | | |  |  |
|  |  | |  | ΣΥΝΟΛΙΚΟ ΜΗΝΙΑΙΟ ΤΙΜΗΜΑ ΓΙΑ ΤΟ ΝΟΣΟΚΟΜΕΙΟ | ΣΥΝΟΛΙΚΟ ΤΙΜΗΜΑ ΓΙΑ ΤΟ ΝΟΣΟΚΟΜΕΙΟ  (ΜΗΝΙΑΙΟ Χ 4 ΜΗΝΕΣ) |
|  | ΣΥΝΟΛΑ ΚΑΘΑΡΩΝ ΑΞΙΩΝ (άνευ Φ.Π.Α.) | | |  |  |
|  | ΣΥΝΟΛΑ ΑΞΙΩΝ (με Φ.Π.Α.) | | |  |  |

\* Σημείωση 1: Ως Αριθμός Ατόμων προσδιορίζεται το Πλήθος Εργαζομένων (περιλαμβανομένων των ατόμων ρεπό) που αντιστοιχεί στις απαιτούμενες εργατοώρες και είναι κοστολογικά ισοδύναμο και εκφρασμένο σε άτομα πλήρους απασχόλησης.

* Ο παραπάνω πίνακας συμπληρώνεται (χωρίς να τροποποιηθεί η μορφή του) από τους υποψήφιους αναδόχους, σύμφωνα με την κείμενη εργατική, ασφαλιστική και σχετική Νομοθεσία. Επί ποινή απαραδέκτου της προσφοράς προσκομίζοντας στο Φάκελο Οικονομικής Προσφοράς φωτοαντίγραφα της προαναφερόμενης Νομοθεσίας. Η τιμή για καθένα από τα πεδία του παραπάνω πίνακα θα είναι μια και μοναδική και θα αναλύεται επαρκώς και με σαφήνεια ο τρόπος-μέθοδος υπολογισμού-προσδιορισμού αυτής της τιμής.
* Προσφορά που δίνει τιμή σε συνάλλαγμα ή σε ρήτρα συναλλάγματος απορρίπτεται ως απαράδεκτη.
* Προσφορά που θέτει όρο αναπροσαρμογής τιμής απορρίπτεται ως απαράδεκτη, ενώ θα πρέπει να υπάρχει ρητή δήλωση αποδοχής όλων των όρων της διακήρυξης καθώς και της ισχύουσας Νομοθεσίας
* Εφόσον από την προσφορά δεν προκύπτει με σαφήνεια η προσφερόμενη τιμή ή δεν δίδεται ενιαία τιμή η προσφορά απορρίπτεται σαν απαράδεκτη.
* Η υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερομένων τιμών, οι δε υποψήφιοι ανάδοχοι υποχρεούνται να παρέχουν αυτά εντός προθεσμίας επτά (7) εργασίμων ημερών από την ημέρα που αυτά θα ζητηθούν. Η ευθύνη όμως για την ακρίβεια των αναφερομένων βαρύνει αποκλειστικά τον ανάδοχο.
* Οποιαδήποτε μεταβολή στην ισχύουσα νομοθεσία που διέπει την παρούσα διακήρυξη/σύμβαση αφενός είναι δεσμευτική για τον ανάδοχο ο οποίος και οφείλει να εφαρμόσει τις τυχόν αλλαγές άμεσα αφετέρου δεν δύναται σε καμία περίπτωση η μεταβολή αυτή να προκαλέσει οποιαδήποτε πρόσθετη οικονομική επιβάρυνση για το Νοσοκομείο.
* Το προσφερόμενο μηνιαίο κόστος θα υπολογισθεί υποχρεωτικά Επί Ποινή Απόρριψης για εργαζόμενο άνω των 25 ετών βάσει της ισχύουσας Εθνικής Γενικής Συλλογικής Σύμβασης Εργασίας κατά την ημ/νια διενέργειας του εν λόγω Διαγωνισμού.
* Το κόστος των εργατικών δεν θα πρέπει (επί ποινή αποκλεισμού) να υπολείπεται του ελάχιστου προβλεπόμενου νομίμου ως ανωτέρω. Προσφορά που δεν έχει υπολογισθεί σύμφωνα με το προαναφερόμενο της παρούσης παραγράφου δεν λαμβάνεται υπόψη και δεν αξιολογείται.
* Με το προσφερόμενο μηνιαίο κόστος ως ανωτέρω, οι συμμετέχοντες στον διαγωνισμό υποχρεούνται επί ποινή απόρριψης να αναφέρουν στην οικονομική προσφορά και το κόστος του ωρομισθίου για πρωινή και απογευματινή βάρδια εργάσιμης ημέρας, το ωρομίσθιο αργίας και Σαββατοκύριακου καθώς και το ωρομίσθιο βραδινής βάρδιας.

Τα Δικαιολογητικά Συμμετοχής, πλην της εγγύησης και των δηλώσεων της παραγράφου 1 του άρθρου 73 του Ν. 4412/16, μπορούν να υποβάλλονται σε απλά φωτοαντίγραφα. Στην περίπτωση αυτή, στη δήλωση της παραγράφου 1 του άρθρου 73 του Ν. 4412/16 δηλώνεται ρητά ότι τα φωτοαντίγραφα αποτελούν ακριβή αντίγραφα των πρωτοτύπων.

Οι προσφορές και οι αιτήσεις συμμετοχής υπογράφονται και μονογράφονται ανά φύλλο από τον οικονομικό φορέα, ή, σε περίπτωση νομικών προσώπων, από τον νομικό εκπρόσωπο αυτών.

Εφόσον τα δημόσια ή ιδιωτικά έγγραφα που υποβάλλονται με την προσφορά ή την αίτηση συμμετοχής δεν είναι συνταγμένα στην ελληνική γλώσσα, συνυποβάλλεται επίσημη μετάφρασή τους στην ελληνική γλώσσα.

Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 4.10.1961, που κυρώθηκε με το ν.1497/1984 (Α΄ 188).

Αν στην προσφορά ή στην αίτηση συμμετοχής υπάρχει οποιαδήποτε προσθήκη ή διόρθωση, αυτή πρέπει να είναι καθαρογραμμένη και μονογραμμένη από τον συντάκτη, το δε αρμόδιο όργανο παραλαβής και αποσφράγισης των προσφορών και αιτήσεων συμμετοχής, κατά τον έλεγχο, μονογράφει δε και σφραγίζει την τυχόν διόρθωση ή προσθήκη.

Η προσφορά θα φέρει ευκρινώς τη λέξη «προσφορά», την επωνυμία του προσφέροντος, θα απευθύνεται στο Πανεπιστημιακό Γενικό Νοσοκομείο Έβρου – Νοσηλευτική Μονάδα Αλεξανδρούπολης, θα φέρει σαν τίτλο τον τίτλο της παρούσας διακήρυξης καθώς και τον αριθμό της και θα αναγράφει την καταληκτική ημερομηνία υποβολής προσφορών, στοιχεία που θα πρέπει να αναφέρονται και στο εξωτερικό του φακέλου που την περιέχει.

Οι προσφορές υποβάλλονται στο γραφείο πρωτοκόλλου του Νοσοκομείου μέχρι την 26/09/2016 και ώρα 15:00μ.μ. Προσφορές που υποβάλλονται μετά το πέρας της ημερομηνίας αυτής δεν αποσφραγίζονται από την αρμόδια Επιτροπή και επιστρέφονται.

Όλα τα έγγραφα που απαιτούνται για την διενέργεια του διαγωνισμού και την συμμετοχή σε αυτόν, συντάσσονται στην ελληνική γλώσσα.

Στη προσφορά του προμηθευτή συμπληρώνεται υποχρεωτικά ο κωδικός, η τιμή του είδους στο Παρατηρητήριο Τιμών της Επιτροπής Προμηθειών Υγείας -εάν υπάρχει- και ο κωδικός ΕΚΑΠΤΥ, όπου απαιτείται. Δεν γίνονται αποδεκτές προσφορές σε τιμές ανώτερες του Παρατηρητηρίου Τιμών.

Αν ο προσφέρων ή ο υποψήφιος επικαλείται τις χρηματοοικονομικές, τεχνικές ή επαγγελματικές δυνατότητες άλλων φορέων, σύμφωνα με το Ν. 4412/16, άρθρα 78 θα πρέπει να προσκομίζει δηλώσεις των εν λόγω φορέων με το περιεχόμενο των περιπτώσεων α΄ έως και ι΄.

Οι δηλώσεις υπέχουν θέση υπεύθυνης δήλωσης του ν.1599/1986 (Α΄ 75), χωρίς να απαιτείται η θεώρηση του γνησίου της υπογραφής που προσώπου που υποβάλλει τη δήλωση. Η ως άνω δήλωση, ανεξάρτητα από την αναγραφόμενη σε αυτήν ημερομηνία, αποκτά βεβαία χρονολογία με την υποβολή της προσφοράς ή της αιτήσεως συμμετοχής τις οποίες συνοδεύει.

Η αναθέτουσα αρχή/ο αναθέτων φορέας μπορεί να ζητεί ανά πάσα στιγμή από τους προσφέροντες ή τους υποψηφίους κατά τη διάρκεια της διαδικασίας και πριν την ολοκλήρωσή της, να υποβάλουν το σύνολο ή τμήμα των δικαιολογητικών εγγράφων που αποδεικνύουν τις πληροφορίες και δηλώσεις που περιλαμβάνει στη δήλωσή του ο προσφέρων/ υποψήφιος, αν, κατά την άποψή τους, είναι αναγκαίο για τη διασφάλιση της ομαλής διενέργειας της διαδικασίας.

Αν ο υποψήφιος ή ο προσφέρων αποτελεί κοινοπραξία, υποβάλλει τις ανωτέρω δηλώσεις, τα έγγραφα ή τα δικαιολογητικά για κάθε μέλος της κοινοπραξίας.

Όταν υποβάλλεται αίτηση συμμετοχής ή προσφορά από υποψήφιο ή προσφέροντα που δηλώνει ότι θα χρησιμοποιήσει τη χρηματοοικονομική ή οικονομική επάρκεια ή επαγγελματική ή τεχνική ικανότητα τρίτων οικονομικών προσώπων ή υπεργολάβων για την εκτέλεση της σύμβασης, στην περίπτωση που ανακηρυχθεί προμηθευτής, προσκομίζονται από τον υποψήφιο για κάθε τρίτο οικονομικό φορέα ή υπεργολάβο τα δικαιολογητικά ποιοτικής επιλογής, σύμφωνα με τα ειδικότερα οριζόμενα στη διακήρυξη.

Υποβολή προσφοράς στα πλαίσια της παρούσας διαγωνιστικής διαδικασίας συνεπάγεται την ανεπιφύλακτη και άνευ όρων αποδοχή εκ μέρους της εταιρίας των προβλεπομένων σε αυτή όρων.

• Όλοι οι συμμετέχοντες στη διαγωνιστική διαδικασία θα πρέπει υποχρεωτικά στα στοιχεία επικοινωνίας να αναφέρουν και διεύθυνση ηλεκτρονικού ταχυδρομείου.

• Σε περίπτωση που το οικείο κράτος δεν εκδίδει κάποιο έγγραφο ή πιστοποιητικό, από τα απαιτούμενα ή που αυτό δεν καλύπτει όλες τις παραπάνω περιπτώσεις, αυτό μπορεί να αντικαθίσταται από ένορκη βεβαίωση του ενδιαφερόμενου ή στα κράτη μέλη όπου δεν προβλέπεται η ένορκη βεβαίωση από υπεύθυνη δήλωση ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού του κράτος καταγωγής ή προέλευσης. Η υποχρέωση αφορά όλες τις παραπάνω κατηγορίες υποψηφίων.

• Σε περίπτωση μη κατάθεσης των δικαιολογητικών η υποψηφιότητα θα απορριφθεί.

**Διαδικασία αποσφράγισης και αξιολόγησης των προσφορών**

Η αξιολόγηση των προσφορών διενεργείται από το αρμόδιο όργανο της αναθέτουσας αρχής / του αναθέτοντος φορέα, όπως αυτό ορίζεται στο άρθρο 100 του Ν. 4412/16.

Το αρμόδιο όργανο προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται στα έγγραφα της σύμβασης ή από τη σχετική πρόσκληση. Η αποσφράγιση διενεργείται δημόσια, παρουσία των προσφερόντων/συμμετεχόντων ή των νομίμως εξουσιοδοτημένων εκπροσώπων τους, οι οποίοι λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς, όπως ειδικότερα ορίζεται στα έγγραφα της σύμβασης, σύμφωνα με το άρθρο 21 του Ν. 4412/16. Η αποσφράγιση διενεργείται δημόσια.

Τα επιμέρους στάδια έχουν ως εξής:

Α) Αποσφραγίζεται ο κύριος φάκελος προσφοράς, ο φάκελος των δικαιολογητικών συμμετοχής καθώς και ο φάκελος της τεχνικής προσφοράς, εφόσον προβλέπεται η υποβολή της στα έγγραφα της σύμβασης, μονογράφονται δε και σφραγίζονται από το αρμόδιο όργανο όλα τα δικαιολογητικά που υποβάλλονται κατά το στάδιο αυτό και η τεχνική προσφορά, ανά φύλλο. Σε περίπτωση ύπαρξης διατρητικού μηχανήματος, υπογράφονται η πρώτη και η τελευταία σελίδα. Το αρμόδιο όργανο καταχωρεί όσους υπέβαλλαν προσφορές, καθώς και τα υποβληθέντα αυτών δικαιολογητικά και τα αποτελέσματα του ελέγχου αυτών σε πρακτικό, το οποίο υπογράφεται από τα μέλη του οργάνου. Οι φάκελοι των οικονομικών προσφορών δεν αποσφραγίζονται, αλλά μονογράφονται και σφραγίζονται από το παραπάνω όργανο και τοποθετούνται σε ένα νέο φάκελο ο οποίος επίσης σφραγίζεται και υπογράφεται από το ίδιο όργανο και φυλάσσεται, προκειμένου να αποσφραγισθεί την ημερομηνία και ώρα που ορίζεται από τα έγγραφα της σύμβασης ή τη πρόσκληση.

Β) Στη συνέχεια το αρμόδιο όργανο προβαίνει στην αξιολόγηση της τεχνικής προσφοράς, σύμφωνα με τους όρους των εγγράφων της σύμβασης και συντάσσει πρακτικό για την απόρριψη των τεχνικών προσφορών και δεν γίνεται αποδεκτές και την αποδοχή των τεχνικών προσφορών με βάση το κριτήριο ανάθεσης των εγγράφων της διακήρυξης.

Γ) Οι κατά τα ανωτέρω σφραγισμένοι φάκελοι με τα οικονομικά στοιχεία των προσφορών, μετά την ολοκλήρωσης της αξιολόγησης των λοιπών στοιχείων των προσφορών, αποσφραγίζονται κατά την ημερομηνία και ώρα που ορίζεται από τα έγγραφα της διακήρυξης ή την ειδική πρόσκληση και ακολουθεί σχετική ανακοίνωση τιμών. Για όσες προσφορές δεν κρίθηκαν αποδεκτές κατά την προηγούμενα ως άνω στάδια α΄ και β΄ οι φάκελοι της οικονομικής προσφοράς δεν αποσφραγίζονται, αλλά επιστρέφονται. Σύμφωνα με τα προβλεπόμενα στο άρθρο 117, παρ.4, στο συνοπτικό διαγωνισμό, η αποσφράγιση των οικονομικών προσφορών μπορούν να γίνει στην ίδια δημόσια συνεδρίαση, κατά τη κρίση της επιτροπής.

Τα αποτελέσματα των ανωτέρω σταδίων επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται με επιμέλεια αυτής στους προσφέροντες ή στους συμμετέχοντες.

**Πληρότητα και νομιμότητα δικαιολογητικών – Διευκρινίσεις**

Κατά τη διαδικασία αξιολόγησης των προσφορών ή αιτήσεων συμμετοχής, η αναθέτουσα αρχή μπορεί να καλεί εγγράφως του προσφέροντες ή τους υποψηφίους να διευκρινίζουν ή να συμπληρώνουν τα έγγραφα ή δικαιολογητικά που έχουν υποβάλλει, μέσα σε εύλογη προθεσμία, η οποία δεν μπορεί να είναι μικρότερη από επτά (7) ημέρες από την ημερομηνία κοινοποίησης σε αυτούς της σχετικής πρόσκλησης. Οποιαδήποτε διευκρίνιση ή συμπλήρωση που υποβάλλεται από τους προσφέροντες ή υποψηφίους, χωρίς να ζητηθεί από την αναθέτουσα αρχή, δεν λαμβάνεται υπόψη.

Η πιο πάνω διευκρίνιση ή συμπλήρωση αφορά μόνο τις ασάφειες, επουσιώδεις πλημμέλειες ή πρόδηλα τυπικά σφάλματα που επιδέχονται διόρθωση ή συμπλήρωση, ιδίως δε παράλειψη μονογραφών, διακεκομμένη αρίθμηση, ελαττώματα συσκευασίας και σήμανσης του φακέλου και των υποφακέλων των προσφορών ή αιτήσεων συμμετοχής, λεκτικές και φραστικές αποκλίσεις των εγγράφων της προσφοράς από την ορολογία των εγγράφων της σύμβασης, που δεν επιφέρουν έννομες συνέπειες ως προς το περιεχόμενό τους, ελλείψεις ως προς τα νομιμοποιητικά στοιχεία, πλημμελής σήμανση αντιγράφων που εκδίδονται, σύμφωνα με τις διατάξεις του άρθρου 1 του Ν. 4250/14, μεταφράσεων και λοιπών πιστοποιητικών ή βεβαιώσεων, διαφοροποίηση της δομής των εγγράφων της προσφοράς από τα υποδείγματα, υποχρεωτικά η μη, που θεσπίζονται με νόμο, κανονιστικές πράξεις ή τα έγγραφα της σύμβασης. Η συμπλήρωση ή η διευκρίνιση, κατά το πρώτο εδάφιο, δεν επιτρέπεται να έχει ως συνέπεια μεταγενέστερη αντικατάσταση ή υποβολή εγγράφων σε συμμόρφωση με τους όρους της διακήρυξης, αλλά μόνο τη διευκρίνιση ή συμπλήρωση, ακόμα και με νέα έγγραφα, εγγράφων ή δικαιολογητικών που έχουν ήδη υποβληθεί.

Η διευκρίνιση ή συμπλήρωση δεν πρέπει να εισάγει διακρίσεις, άνιση μεταχείριση των οικονομικών φορέων ή να έχει ως συνέπεια ευνοϊκή μεταχείριση συγκεκριμένου οικονομικού φορέα στη διαδικασία ανάθεσης της δημόσιας σύμβασης.

Η αναθέτουσα αρχή μπορεί να καλεί εγγράφως του προσφέροντες ή τους υποψηφίους να διευκρινίζουν, μέσα σε εύλογη προθεσμία η οποία δεν μπορεί να είναι μικρότερη από επτά (7) ημέρες από την ημερομηνία κοινοποίησης της σχετικής πρόσκλησης, το περιεχόμενο της τεχνικής ή οικονομικής προσφοράς που έχουν υποβάλει, αν περιέχει ασάφειες ή ήσσονος σημασίας ατέλειες, επουσιώδεις παραλείψεις ή πρόδηλα τυπικά ή υπολογιστικά σφάλματα που η αναθέτουσα αρχή κρίνει ότι μπορεί να θεραπευτούν. Η διευκρίνιση αυτή δεν πρέπει να έχει ως αποτέλεσμα την ουσιώδη αλλοίωση της προσφοράς και δεν πρέπει να προσδίδει αθέμιτο ανταγωνιστικό πλεονέκτημα στη συγκεκριμένη προσφορά σε σχέση με τις λοιπές.

Η παροχή της δυνατότητας διευκρινίσεων στον προσφέροντα ή υποψήφιο, σύμφωνα με τις παραγράφους 1 έως 4, είναι υποχρεωτική για την αναθέτουσα αρχή, αν επίκειται αποκλεισμός του από τη διαδικασία, λόγω ασαφειών των δικαιολογητικών και εγγράφων της προσφοράς.

**Πρόσκληση για Υποβολή Δικαιολογητικών**

Μετά την αξιολόγηση των προσφορών, η αναθέτουσα αρχή ειδοποιεί εγγράφως τον προσφέροντα, στον οποίο πρόκειται να γίνει η κατακύρωση (προσωρινό ανάδοχο), να υποβάλει, εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης σε αυτόν, τα πρωτότυπα ή αντίγραφα που εκδίδονται, σύμφωνα με τις διατάξεις του άρθρου 1 του Ν. 4250/2014, των κάτωθι δικαιολογητικών:

**Α)** **ΦΕΚ σύστασης και ΦΕΚ συγκρότησης της εταιρείας**

**Β) Φορολογική** **και ασφαλιστική ενημερότητα**, ισχύουσες κατά την ημέρα αποσφράγισης των προσφορών, τόσο για τη κύρια ασφάλιση, όσο και την επικουρική ασφάλιση.

**Γ)** **Βεβαίωση** της αρμόδιας κατά περίπτωση διοικητικής ή δικαστικής αρχής, από την οποία να προκύπτουν οι τυχόν μεταβολές, που έχουν επέλθει στο νομικό πρόσωπο και τα όργανα διοίκησης αυτού.

**Δ)** **Απόσπασμα Ποινικού Μητρώου**, έκδοσης τουλάχιστον του τελευταίου τριμήνου, πριν από την κοινοποίηση της ως άνω έγγραφης ειδοποίησης, από το οποίο να προκύπτει ότι δεν έχουν καταδικασθεί με αμετάκλητη δικαστική απόφαση για:

1. συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης –πλαίσιο 2008/841/ΔΕΥ του Συμβουλίου της 24ης Οκτωβρίου 2008, για τη καταπολέμηση του οργανωμένου εγκλήματος.
2. δωροδοκία, όπως αυτή ορίζεται αντίστοιχα στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των Κρατών – μελών της Ένωσης και στη παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για τη καταπολέμηση της δωροδοκίας στον ιδιωτικό τομέα, καθώς και όπως ορίζεται στη κείμενη νομοθεσία ή στο εθνικό δίκαιο του οικονομικού φορέα
3. απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, όπως κυρώθηκε με το Ν.2803/2000
4. Τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης –πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής
5. νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως ορίζεται στο άρθρο 1 της οδηγίας 2005/60/EK του Συμβουλίου της 26ης Οκτωβρίου 2005, σχετικά με την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας, η οποία ενσωματώθηκε στην εθνική νομοθεσία με το Ν. 3691/2008
6. Παιδική Εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και της Συμβουλίου της 5ης Απριλίου 2011, για τη πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με το Ν. 4198/2013.

Η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο εις βάρος του οποίου εκδόθηκε τελεσίδικη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό.

Υπόχρεοι στην προσκόμιση ποινικού μητρώου ή άλλο ισοδύναμο έγγραφο αρμόδιας διοικητικής ή δικαστικής αρχής είναι:

* φυσικά πρόσωπα
* ομόρρυθμοι εταίροι και διαχειριστές Ο.Ε. και Ε.Ε.
* διαχειριστές Ε.Π.Ε.
* Πρόεδρος και Διευθύνων Σύμβουλος για Α.Ε.
* Πρόεδρος του Διοικητικού Συμβουλίου του Συνεταιρισμού

Σε κάθε άλλη περίπτωση νομικού προσώπου, οι νόμιμοι εκπρόσωποί του.

**Ε)** **Πιστοποιητικό αρμόδιας δικαστικής ή διοικητικής Αρχής**, έκδοσης του τελευταίου εξαμήνου πριν από την κοινοποίηση της έγγραφης ειδοποίησης από την Αναθέτουσα, από το οποίο να προκύπτει ότι ο υποψήφιος Προμηθευτής :

* + δεν τελεί σε κατάσταση πτώχευσης
  + δεν τελεί σε διαδικασία κήρυξης σε πτώχευση

**ΣΤ)** **Βεβαίωση εγγραφής στο αντίστοιχο επαγγελματικό επιμελητήριο**.

**Ζ)** Όταν οι προσφέροντες δεν θα κατασκευάσουν οι ίδιοι το τελικό προϊόν σε δική τους επιχειρηματική μονάδα, **δήλωση** που θα δηλώνουν την επιχειρηματική μονάδα στην οποία θα κατασκευαστεί το προσφερόμενο προϊόν και τον τόπο εγκατάστασής της.

**Η) Πιστοποιητικά** σήμανσης CE (οδηγία 93/42/ΕΟΚ), ώστε να ικανοποιούνται οι αντίστοιχες απαιτήσεις των σχετικών οδηγιών της Ε.Ε.

**Θ)** **Νόμιμη εξουσιοδότηση** για την υποβολή της προσφοράς ή της αίτησης συμμετοχής, εφόσον υποβάλλεται από τρίτο.

Τα ανωτέρω δικαιολογητικά προσκομίζονται σε σφραγισμένο φάκελο, ο οποίος παραδίδεται εμπρόθεσμα στο αρμόδιο όργανο αξιολόγησης.

Αν δεν προσκομισθούν τα παραπάνω δικαιολογητικά ή υπάρξουν ελλείψεις σε αυτά που υποβλήθηκαν, παρέχεται προθεσμία στον προσωρινό ανάδοχο να τα προσκομίσει ή να τα συμπληρώσει εντός επτά (7) ημερών από τη κοινοποίηση της σχετικής έγγραφης ειδοποίησης σε αυτόν. Η αναθέτουσα αρχή μπορεί να παρατείνει την ως άνω προθεσμία, εφόσον αιτιολογείται αυτό επαρκώς και κατ΄ ανώτατο όριο για δεκαπέντε (15) ημέρες.

Αν, κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν είναι ψευδή ή ανακριβή, ο προσωρινός ανάδοχος κηρύσσεται έκπτωτος και, με την επιφύλαξη του άρθρου 104 του Ν. 4412/16, καταπίπτει υπέρ της αναθέτουσας αρχής η εγγύηση συμμετοχής του (εάν προβλέπεται από τη σχετική διακήρυξη) και η κατακύρωση γίνεται στον προσφέρονται που υπέβαλε την αμέσως επόμενη πλέον συμφέρουσα από οικονομική άποψη προσφορά, βάσει των ειδικότερων κριτηρίων ανάθεσης που έχουν τεθεί από την αναθέτουσα αρχή. Αν κανένας από τους προσφέροντες δεν υπέβαλε αληθή ή ακριβή δικαιολογητικά, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από το αρμόδιο γνωμοδοτικό όργανο και τη διαβίβαση του φακέλου στο αποφαινόμενο όργανο της αναθέτουσας αρχής για τη λήψη απόφασης είτε για τη κήρυξη του προσωρινού αναδόχου ως έκπτωτου είτε για τη ματαίωση της διαδικασίας, είτε για τη κατακύρωσης της σύμβασης.

**Απόφαση κατακύρωσης**

Στην απόφαση κατακύρωσης αναφέρονται υποχρεωτικά οι προθεσμίες για την αναστολή της σύναψης της σύμβασης, σύμφωνα με την παράγραφο 1 του άρθρου 105 του Ν. 4412/16. Στις διαδικασίες σύναψης δημόσιας σύμβασης προμηθειών ή γενικών υπηρεσιών, το αρμόδιο γνωμοδοτικό όργανο, με αιτιολογημένη εισήγησή του, μπορεί να προτείνει την κατακύρωση της σύμβασης για ολόκληρη ή μεγαλύτερη ή μικρότερη ποσότητα κατά ποσοστό της εκατό, που θα καθορίζεται στο έγγραφο της σύμβασης και στη περίπτωση της παρούσας διακήρυξης ανέρχεται στο ύψος του 30%.

Η αναθέτουσα αρχή/ο αναθέτων φορέας κοινοποιεί, αμέσως μετά την απόφαση κατακύρωσης, μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, σε κάθε προσφέροντα με κάθε πρόσφορο τρόπο, όπως με τηλεομοιοτυπία, ηλεκτρονικό ταχυδρομείο κ.λπ.), επί αποδείξει.

Η απόφαση κατακύρωσης δεν παράγει τα έννομα αποτελέσματά της, εφόσον η αναθέτουσα αρχή/ο αναθέτων φορέας δεν την κοινοποίησε σε όλους τους προσφέροντες.

Τα έννομα αποτελέσματα της απόφασης κατακύρωσης και ιδίως η σύναψη της σύμβασης επέρχονται εφόσον και όταν συντρέξουν σωρευτικά τα εξής:

Α) άπρακτη πάροδος των προθεσμιών άσκησης των προβλεπομένων στις κείμενες διατάξεις βοηθημάτων και μέσων στο στάδιο της προδικαστικής και δικαστικής προστασίας και από τις αποφάσεις αναστολής επί αυτών,

Β) ολοκλήρωση τυχόν προβλεπόμενου προσυμβατικού ελέγχου από το Ελεγκτικό.

Γ) κοινοποίηση της απόφασης κατακύρωσης στον προσωρινό ανάδοχο, εφόσον ο τελευταίος υποβάλει επικαιροποιημένα τα δικαιολογητικά του άρθρου 80, έπειτα από σχετική πρόσκληση.

Μετά την κατά την προηγούμενη παράγραφο επέλευση των εννόμων αποτελεσμάτων της απόφασης κατακύρωσης, η αναθέτουσα αρχή προσκαλεί τον προμηθευτή/ανάδοχο να προσέλθει για την υπογραφή της σύμβασης, εντός είκοσι (20) ημερών από τη λήψη της σχετικής έγγραφης ειδικής πρόσκλησης.

Κατά το στάδιο αυτό επιτρέπεται, κατόπιν συμφωνίας μεταξύ της αναθέτουσας αρχής/του αναθέτοντος φορέα και του προς ον η κατακύρωση προσωρινού προμηθευτή, η μείωση του προσφερόμενου τιμήματος.

Η υπογραφή της σύμβασης έχει αποδεικτικό χαρακτήρα. Εάν ο ανάδοχος δεν προσέλθει να υπογράψει τη σύμβαση μέσα στην προθεσμία που ορίζεται στην ειδική πρόκληση, κηρύσσεται έκπτωτος, καταπίπτει υπέρ της αναθέτουσας αρχής η εγγυητική συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή της σύμβασης, η διαδικασία ανάθεσης ματαιώνεται, σύμφωνα με τα προβλεπόμενα στη περίπτωση δ΄ της παραγράφου 2 του άρθρου 106 του Ν. 4412/16.

**Εγγυήσεις**

Εγγύηση συμμετοχής στον διαγωνισμό, κατ’ άρθρο 72 του Ν. 4412/16, δεν απαιτείται.

Πριν την υπογραφή της σύμβασης, ο ανάδοχος οφείλει να προσκομίσει «Εγγύηση καλής εκτέλεσης» σύμφωνα με την παρ. β΄, στο άρθρου 72 του Ν. 4412/16, το ύψος της οποίας καθορίζεται σε ποσοστό έως 5% επί της αξίας της σύμβασης χωρίς να υπολογίζεται ο ΦΠΑ. Η εγγύηση καλής εκτέλεσης καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει.

Οι ανωτέρω εγγυήσεις εκδίδονται από πιστωτικά ιδρύματα που λειτουργούν νόμιμα στα κράτη - μέλη της Ευρωπαϊκής Ένωσης ή του Ευρωπαϊκού Οικονομικού Χώρου, ή στα κράτη-μέρη της Συμφωνίας Δημοσίων Συμβάσεων του Παγκοσμίου Οργανισμού Εμπορίου, που κυρώθηκε με το ν. 2513/1997 (Α΄ 139) και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού.

Οι εγγυήσεις περιλαμβάνουν κατ΄ ελάχιστον τα ακόλουθα στοιχεία:

Α) την ημερομηνία έκδοσης

Β) τον εκδότη

Γ) την αναθέτουσα αρχή προς την οποία απευθύνεται

Δ) τον αριθμό της εγγύησης

Ε) το ποσό που καλύπτει η εγγύηση

Στ) την πλήρη επωνυμία, ΑΦΜ και τη διεύθυνση του οικονομικού φορέα υπέρ του οποίου εκδίδεται η εγγύηση

Ζ) τους όρους ότι αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως και ββ) ότι σε περίπτωση κατάπτωσης της εγγυητικής αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου

Θ) την ημερομηνία λήξης ή τον χρόνο ισχύος της εγγύησης

Ι) την ανάληψη υποχρέωσης από τον εκδότη της εγγυητικής να καταβάλει το ποσό της εγγύησης ολικά ή μερικά εντός πέντε ημερών μετά από απλή έγγραφη ειδοποίηση εκείνου προς τον οποίο απευθύνεται

Ια) στην περίπτωση της εγγύησης καλής εκτέλεσης, τον αριθμό και τον τίτλο της σχετικής σύμβασης.

**Πληρωμή**

H πληρωμή θα γίνεται σε ευρώ (€), μετά από προηγούμενη θεώρηση των σχετικών χρηματικών ενταλμάτων πληρωμής από τον αρμόδιο Επίτροπο του Ελεγκτικού Συνεδρίου.

Χρόνος εξόφλησης: εντός εξήντα (60) ημερών, υπολογιζόμενων από την επομένη της υποβολής του τιμολογίου πώλησης από τον προμηθευτή.

Η εξόφληση γίνεται με βάση τα νόμιμα δικαιολογητικά πληρωμής και τα λοιπά στοιχεία που προβλέπονται στην ισχύουσα νομοθεσία για την εξόφληση τίτλων πληρωμής ή την είσπραξη απαιτήσεων από το Δημόσιο και τα Ν.Π.Δ.Δ. (αποδεικτικά φορολογικής και ασφαλιστικής ενημερότητας κ.λ.π. όπως αυτά περιγράφονται στο άρθρο 200 του Ν. 4412/16).

Η προθεσμία πληρωμής αναστέλλεται α) κατά το χρονικό διάστημα που μεσολαβεί από την αποστολή του σχε­τικού χρηματικού εντάλματος πληρωμής στον αρμόδιο Επί­τροπο του Ελεγ­κτικού Συνεδρίου και μέχρι τη θεώρηση αυτού, β) κατά το χρονικό διάστημα τυχόν δικαστικών ή εξώδικων διενέξεων μεταξύ του Νοσοκομείου και του προμηθευτή, που αφορούν την εκτέλεση της σύμβασης, καθώς και γ) στις λοιπές περιπτώσεις που αναφέρονται στην ισχύουσα νομοθεσία. Επίσης, δεν προσμετράτε ο χρόνος καθυστέρησης της πληρωμής, που οφείλεται σε υπαι­τιό­τητα του προ­μηθευτή (μη έγκαιρη υποβολή των αναγκαίων δικαιολογητικών, παραλαβή των υλικών με έκπτωση λόγω αποκλίσεων από τις τεχνικές προδιαγραφές κ.λ.π.).Επισημαίνεται ότι η υποβολή του τιμολογίου πώλησης δεν μπορεί να γίνει προ της ημερομηνίας εκδόσεως του πρωτοκόλλου οριστικής ποιοτικής και ποσοτικής παραλαβής.

Τον προμηθευτή βαρύνουν οι παρακάτω κρατήσεις:

|  |  |  |
| --- | --- | --- |
| **1** | Υπέρ Οργανισμών Ψυχικής Υγείας, Υπουργείου Υγείας  & Κοινωνικής Αλληλεγγύης (άρθ.3 του Ν. 3580/07 (ΦΕΚ 134Α /18-06-2007) και αρ. 24 Ν3846/2010 (ΦΕΚ 66Α /11-05-2010) και αρ. 77 παρ.1 Ν 3918/2011 (ΦΕΚ 31Α/02-03-2011): | 2% |
| **2** | [Ν. 4013/2011](Ν%204013%202011.pdf) (ΦΕΚ Α’ 204/15.9.2011) Υπέρ ενιαίας Ανεξάρτητης Αρχής Δημοσίων Συμβάσεων . | 0,10% |

* ΦΟΡΟΣ ΕΙΣΟΔΗΜΑΤΟΣ αρ. 55 του Ν. 2238/94 (ΦΕΚ 151Α/16-09-1994) και Ν 2992/2002 (ΦΕΚ 54Α/20-03-2002): Κατά την πληρωμή των ειδών θα παρακρατείται 8% φόρος εισοδήματος.
* Ο Φόρος Προστιθέμενης Αξίας (Φ.Π.Α.) επί της αξίας των τιμολογίων βαρύνει το Νοσοκομείο.
* Τα έξοδα μεταφοράς και φορτοεκφόρτωσης των ειδών βαρύνουν τον προμηθευτή.

Οι προσφορές που θα κατατεθούν θα πρέπει να έχουν χρονική ισχύ ίση με εκατόν είκοσι (120) ημέρες. Η ισχύς της προσφοράς μπορεί να παραταθεί εφόσον ζητηθεί από την Υπηρεσία, πριν από τη λήξη της, κατά ανώτατο όριο για χρονικό διάστημα ίσο με το προβλεπόμενο από το διακήρυξη.

**Έννομη Προστασία**

Κάθε ενδιαφερόμενος οικονομικός φορέας, ο οποίος έχει ή είχε συμφέρον να του ανατεθεί συγκεκριμένη δημόσια σύμβαση του Ν. 4412/2016 και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, έχει δικαίωμα να ασκήσει ένσταση κατά τα προβλεπόμενα στο άρθρο 127 του Ν. 4412/16.

Για δημόσιες συμβάσεις με εκτιμώμενη αξία κάτω των εξήντα χιλιάδων ευρώ χωρίς ΦΠΑ, σε περίπτωση ένστασης κατά τη πράξης της αναθέτουσας αρχής, η προθεσμία άσκησης της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα. Για την άσκηση ένστασης κατά της διακήρυξης ή της πρόσκλησης, η ένσταση υποβάλλεται μέχρι πέντε ημέρες πρίν από την καταληκτική ημερομηνία υποβολής προσφορών.

Η ένσταση υποβάλλεται ενώπιον της αναθέτουσας αρχής, η οποία αποφασίζει, σύμφωνα με τα οριζόμενα στο άρθρο 221 του Ν. 4412/16, εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η απόρριψη της ένστασης. Για το παραδεκτό της άσκησης ένστασης, απαιτείται, με τη κατάθεση της ένστασης, η καταβολή παραβόλου υπέρ του Δημοσίου ποσού ίσου με το 1% επί της εκτιμώμενης αξίας της σύμβασης. Το παράβολο αυτό αποτελεί δημόσιο έσοδο. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή από το αποφασίζον διοικητικό όργανο.

**Ποινικές ρήτρες**

* + - 1. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε είναι δυνατόν να επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής.
      2. Οι ποινικές ρήτρες υπολογίζονται ως εξής:

Α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ενδιάμεσων προθεσμιών της αντίστοιχης προθεσμίας, επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα.

Β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα

Γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

3. Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

4. Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

**ΠΕΡΙΓΡΑΦΗ - ΤΕΧΝΙΚΕΣ ΠΡΟΔΙΑΓΡΑΦΕΣ**

**«Τεχνικές προδιαγραφές για την παροχή υπηρεσιών διανομής γευμάτων στους ασθενείς του Πανεπιστημιακού Γενικού Νοσοκομείου Αλεξανδρούπολης»**

# ΒΑΣΙΚΑ ΚΡΙΤΗΡΙΑ

Οι εργαζόμενοι θα πρέπει :

* Να έχουν τουλάχιστον απολυτήριο Γυμνασίου, ώστε να γνωρίζουν πολύ καλά την ελληνική γραφή και ανάγνωση για να χρησιμοποιούν σωστά τις γραπτές οδηγίες για τις δίαιτες των ασθενών.
* Να έχουν ηλικία μέχρι 50 ετών, να είναι αρτιμελείς και υγιείς (με βιβλιάριο υγείας στο οποίο να φαίνεται ότι εξετάστηκαν το τελευταίο τρίμηνο και είναι υγιείς)
* Να απασχολούνται ανάλογα με τις ανάγκες του Νοσοκομείου σε κυκλικό ωράριο που θα ορίζεται από το τμήμα διατροφής του Π.Γ.Ν.Α., συμπεριλαμβανομένων Κυριακών και Αργιών.
* Η στολή εργασίας θα είναι σύμφωνη με τα σχέδια και τα χρώματα του Νοσοκομείου, θα πρέπει να είναι πάντα καθαρή και να αλλάζει τακτικά (κάθε φορά που είναι βρώμικη και τουλάχιστον 2 φορές την εβδομάδα) σύμφωνα με τους κανόνες υγιεινής, ώστε να διασφαλίζεται η προστασία της ασφάλειας των τροφίμων. Η δαπάνη για τη στολή και το κόστος καθαρισμού της θα επιβαρύνει το ιδιωτικό συνεργείο.
* Οκαθαρισμός της στολής δεν θα γίνεται από κάθε ένα εργαζόμενο ξεχωριστά άλλα συνολικά από το συνεργείο / εταιρεία.
* Σε ειδικά τμήματα με ασθενείς υψηλού κινδύνου έτσι όπως το Νοσοκομείο θα προσδιορίζει, θα χρησιμοποιούνται ειδικά προστατευτικά μέτρα, τα οποία θα καθορίζονται από το Π.Γ.Ν.Α και θα επιβαρύνουν την εταιρία.
* Το Τμήμα Διατροφής θα προσδιορίζει την ανάγκη χρήσεως γαντιών ή άλλων μέτρων προστασίας που θα επιβαρύνουν την εταιρία.
* Για το χώρο αποδυτηρίων του προσωπικού του συνεργείου υπάρχει ειδική πρόβλεψη από το Νοσοκομείο.
* Η εταιρία οφείλει να διαθέσει στο Νοσοκομείο εννέα (9) άτομα ( Επτά (7) άτομα τραπεζοκόμοι - Δύο (2) άτομα Μαγειρείων), τα οποία θα εργάζονται με 8ωρη απασχόληση, σε όλες τις βάρδιες, 40 ώρες την εβδομάδα (συμπεριλαμβανομένων και των αργιών), βάσει προγράμματος που θα ορίζεται από το τμήμα Διατροφής. Τα άτομα που θα εργάζονται σε αργίες – εξαιρέσιμες εκ περιτροπής θα είναι τουλάχιστον ένα (1) και ανάλογα με τις ανάγκες του προγράμματος.

## ΠΙΣΤΟΠΟΙΗΤΙΚΟ ΥΓΕΙΑΣ

Απαγορεύεται η, με οποιαδήποτε ιδιότητα, απασχόληση, σε χώρους εργασίας με τρόφιμα οποιουδήποτε ατόμου είναι γνωστό ή υπάρχουν υπόνοιες ότι πάσχει από νόσημα που μεταδίδεται δια των τροφών, ή ατόμου που έχει διάρροια ή μολυσμένα τραύματα ή έχει προσβληθεί από δερματική μόλυνση και υφίσταται άμεσος ή έμμεσος κίνδυνος μόλυνσης των τροφίμων από παθογόνους μικροοργανισμούς.

Το προσωπικό πρέπει να έχει βιβλιάριο υγείας (ΦΕΚ 1219 Β’ 4/10/00), που να πιστοποιεί ότι δεν πάσχει από νοσήματα που μπορούν να μεταδοθούν με τα τρόφιμα. Το βιβλιάριο υγείας θα πρέπει να αποτελεί προϋπόθεση για την πρόσληψη τους**.** Να γίνεται παρασιτολογική κοπράνων, α/α θώρακος, έλεγχος για HbsAg, HCV, RPR (αν είναι αρνητικός να γίνεται εμβολιασμός), ηπατίτιδα C και ό,τι επιπλέον κρίνει η Διεύθυνση Υγείας της Ν.Α Έβρου. Η παρασιτολογική κοπράνων πρέπει να επαναλαμβάνεται ετησίως με ευθύνη της εταιρείας. Σε περίπτωση που στο προσωπικό παρουσιαστεί κάποιο από τα παρακάτω νοσήματα: α) διάρροια /εμετός, β) άσχημο κρύωμα, γ) ανοικτές πληγές, δ) ερεθισμένο λαιμό ή ακόμα αν κάποιο μέλος της οικογένειας παρουσιάζει συμπτώματα τροφικής δηλητηρίασης, ο / οι υπεύθυνοι της εταιρείας έχουν την νομική υποχρέωση να λαμβάνουν όλα τα απαραίτητα μέτρα για την πρόληψη του κινδύνου μόλυνσης των τροφίμων. Τα μέτρα περιλαμβάνουν αποκλεισμό από την εργασία για όσο διάστημα κριθεί αναγκαίο και αντικατάσταση του για όσο διάστημα απουσιάζει.

Ο υπεύθυνος του τμήματος διατροφής πρέπει να ενημερώνεται καθημερινά από τους εργαζόμενους, στην αρχή της βάρδιας, για τυχόν ύπαρξη προβλημάτων υγείας.

Για την εφαρμογή της υγιεινής, υπεύθυνη απέναντι στο Νοσοκομείο είναι η εταιρεία. Τον δειγματοληπτικό έλεγχο υγείας του προσωπικού της εταιρείας δύναται να ασκεί το Νοσοκομείο (με το Τμήμα Διατροφής, τον Τεχνολόγο Τροφίμων και σε συνεργασία με την Επιτροπή Νοσοκομειακών Λοιμώξεων).

Το προσωπικό της εταιρείας θα είναι σταθερό και εκπαιδευμένο. Δεν θα απασχολείται σε άλλες επιχειρηματικές δραστηριότητες της εταιρείας. Στο Νοσοκομείο θα υπάρχει ονομαστικός κατάλογος των εργαζομένων στο χώρο των τροφίμων θεωρημένος από την επιθεώρηση εργασίας, ενώ οποιαδήποτε μεταβολή στο προσωπικό, θα γνωστοποιείται γραπτά στο Νοσοκομείο.

Το προσωπικό να είναι ασφαλισμένο σύμφωνα με τις κείμενες διατάξεις και η ανάδοχος εταιρία οφείλει να προσκομίζει μηνιαίες καταστάσεις του ΙΚΑ

Σε περίπτωση που η εταιρεία / επιχείρηση παραβαίνει τους παραπάνω όρους, το Νοσοκομείο δικαιούται σύμφωνα με τις κείμενες διατάξεις να επιβάλει τις κυρώσεις που προβλέπονται, από τη σύμβαση.

**ΠΡΟΣΩΠΙΚΟ ΔΙΑΝΟΜΗΣ ΤΡΟΦΙΜΩΝ ΚΑΙ ΑΤΟΜΙΚΗ ΥΓΙΕΙΝΗ**

Απαιτείται υψηλός βαθμός ατομικής καθαριότητας, από κάθε πρόσωπο που κινείται σε χώρους όπου γίνονται εργασίες με τρόφιμα και το οποίο πρέπει να φορά κατάλληλο και καθαρό ρουχισμό. Η εταιρεία έχει την ευθύνη της τήρησης από το προσωπικό όλων των κανόνων υγιεινής και των πρακτικών που διασφαλίζουν την υγιεινή των ατόμων και προστατεύουν τα τρόφιμα από επιμολύνσεις.

α) Γενικά μέτρα καθαριότητας.

Τα άτομα που εργάζονται στους χώρους παρασκευής και διανομής των τροφίμων πρέπει:

* Να φροντίζουν για την καθαριότητα των χεριών τους.
* Να πλένουν τα χέρια τους κάθε φορά που χρειάζεται.
* Να μην καπνίζουν, τρώνε, πίνουν καλλωπίζονται στο χώρο των τροφίμων και κατά το χειρισμό των τροφίμων.
* Να καλύπτουν τις πληγές στα χέρια τους με αδιάβροχο επίδεσμο (κατά προτίμηση έντονου χρώματος, ώστε να αναγνωρίζεται εύκολα αν έχει αποκολληθεί).
* Να μη φορούν κοσμήματα και να μην έχουν ψεύτικα ή βαμμένα νύχια, γιατί αποτελούν κίνδυνο επιμόλυνσης των τροφίμων. Τα νύχια θα πρέπει να είναι κομμένα. Σκουλαρίκια σε τρυπημένα αυτιά, βέρες, δακτυλίδια και ρολόγια πρέπει να αφαιρούνται.
* Να μην μετακινούνται άσκοπα στους χώρους του Νοσοκομείου και μετά να επιστρέφουν στο χώρο τροφίμων.
* Να έχουν καθαρά μαλλιά, δεμένα πίσω εφόσον είναι μακριά και να είναι καλυμμένα πλήρως με κάλυμμα κεφαλής (σκούφο).
* Η στολή εργασίας θα πρέπει να αφαιρείται όταν απομακρύνονται για διάφορους λόγους από το χώρο εργασίας τους.
* Το προσωπικό που παρασκευάζει και διανέμει τρόφιμα σε ασθενείς υψηλού κινδύνου π.χ. μεταμοσχευμένους, νεογνά κ.λ.π., θα πρέπει να έχει ειδική εκπαίδευση και να εφαρμόζει με απόλυτη ακρίβεια τους κανόνες προστασίας των τροφίμων από επιμόλυνση ακόμη και με «αθώους» μικροοργανισμούς, αλλά επικίνδυνους γι αυτούς τους ασθενείς.

β) Πλύσιμο χεριών.

Απαραίτητο είναι το πλύσιμο χεριών:

* Μετά τη χρήση τουαλέτας.
* Όταν είναι βρώμικα ή μολυσμένα.
* Μετά από βήχα, φτέρνισμα, φύσημα μύτης.
* Μετά από άγγιγμα οποιουδήποτε τμήματος της κεφαλής.
* Πριν να αγγίξουμε οποιαδήποτε τροφή.
* Όταν έχουμε πιάσει ωμά τρόφιμα (κρέας, ψάρι, αυγά, πουλερικά) ή οποιοδήποτε μολυσμένο τρόφιμο.
* Μετά τη χρήση δοχείων απορριμμάτων.
* Mετά το διάλειμμα, τσιγάρο, καφέ κτλ.

ΧΕΙΡΙΣΜΟΣ ΤΡΟΦΙΜΩΝ

* Τα τρόφιμα δεν πιάνονται με τα χέρια.
* Δεν χειρίζονται τρόφιμαάτομα που έχουν δερματικές βλάβες ή κάποια μεταδοτική ασθένεια ή υπάρχει σχετική ιατρική σύσταση.
* Μικρά τραύματα ή εγκαύματα καλύπτονται με αδιάβροχο έγχρωμο επίδεσμο.
* Τα κρύα φαγητά διατηρούνται σε θερμοκρασία χαμηλότερη των 7°C
* Τα φαγητά μαγειρεύονται καλά σε υψηλή θερμοκρασία (τουλάχιστον 75° C), ιδίως εκείνα που μπορεί να είναι μολυσμένα με μικρόβια τροφικών δηλητηριάσεων (π.χ κρέας, αυγά, κοτόπουλα).
* Τα ζεστά μαγειρεμένα φαγητά διατηρούνται σε θερμοκρασία από 65οC και πάνω μέχρι να σερβιριστούν. Αν πρόκειται να σερβιριστούν πολλές ώρες μετά, τότε θα πρέπει να κρυώσουν (εντός 3 ωρών), να διατηρηθούν στο ψυγείο (κάτω από 5°C) και να ξαναζεσταθούν τουλάχιστον στους 75° C λίγο πριν να σερβιριστούν.
* Τα τρόφιμα καλύπτονται ώστε να προστατεύονται από μύγες και άλλα έντομα.
* Χρησιμοποιούνται διαφορετικοί πάγκοι, εργαλεία και σκεύη για τα ωμά τρόφιμα και διαφορετικοί για τα μαγειρεμένα ή για τρόφιμα που θα καταναλωθούν χωρίς ψήσιμο.
* Οι πάγκοι, τα τραπέζια, τα μηχανήματα και οι συσκευές κοπής και επεξεργασίας τροφίμων καθαρίζονται σχολαστικά μετά τη χρήση, ώστε να μην υπάρχουν υπολείμματα τροφών, ενώ απαιτείται απολύμανση όλων των σκευών που χρησιμοποιήθηκαν με τρόπο που το Νοσοκομείο θα υποδείξει.
* Η καθαριότητα της στολής εργασίας και του σκούφου πρέπει να τηρείται με σχολαστικότητα.
* Πρέπει να υπάρχει επάρκεια σε καθαρές πετσέτες και απορροφητικό χαρτί μιας χρήσης.

#### ΔΙΑΧΕΙΡΙΣΗ ΑΠΟΒΛΗΤΩΝ

Οι τραπεζοκόμοι στο τέλος κάθε γεύματος φροντίζουν για την απομάκρυνση των σκουπιδιών από τους χώρους διανομής των τροφίμων. Αφού συλλέξουν τα σκουπίδια σε κατάλληλους πλαστικούς σάκους καλά κλεισμένους, τα μεταφέρουν σε σημείο που το Νοσοκομείο ορίζει ως σημείο συλλογής σκουπιδιών για την οριστική απομάκρυνση τους από το νοσοκομείο.

Τα υγρά απόβλητα θα πρέπει επίσης να απομακρύνονται με τρόπο υγιεινό, σύμφωνα με τους κανόνες που έχει κάθε Νοσοκομείο.

ΕΚΠΑΙΔΕΥΣΗ ΤΟΥ ΠΡΟΣΩΠΙΚΟΥ - ΕΠΟΠΤΕΙΑ

α) Αντικείμενο της εκπαίδευσης.

Η εκπαίδευση αφορά το νεοδιοριζόμενο και το ήδη υπάρχον προσωπικό. Αφορά τις βασικές αρχές της υγιεινής των τροφίμων, την καθαριότητα και την απολύμανση των χώρων και του εξοπλισμού, την αποθήκευση και τη μεταφορά των τροφίμων, τους κανόνες ατομικής καθαριότητας, τους κανόνες σερβιρίσματος, την εκπαίδευση σε ειδικές δίαιτες, τη διαχείριση των αποβλήτων (σκουπιδιών).

β) Εκπαίδευση.

Η εταιρεία έχει υποχρέωση να καταρτίζει το προσωπικό που ασχολείται με τον χειρισμό τροφίμων.

γ) Υπεύθυνος εκπαίδευσης.

Υπεύθυνος εκπαίδευσης είναι η εταιρεία / επιχείρηση σε συνεργασία με την υπεύθυνη Διατροφής του Νοσοκομείου.

δ) Έλεγχος της εταιρείας

Ο έλεγχος της εταιρείας από το Νοσοκομείο ανατίθεται στο Τμήμα Διατροφής, τον Τεχνολόγο Τροφίμων και την Επιτροπή Νοσοκομειακών Λοιμώξεων. Τα στοιχεία του προσωπικού και της εκπαίδευσης τους πρέπει πάντα να είναι στη διάθεση τους.

# ΚΑΘΗΚΟΝΤΑ ΤΩΝ ΤΡΑΠΕΖΟΚΟΜΩΝ

* Σερβίρισμα των κύριων και ενδιάμεσων γευμάτων στους ασθενείς. Ανάλογα με τον τρόπο διανομής των τροφίμων σε κάθε Νοσοκομείο, προκύπτουν και οι υποχρεώσεις ετοιμασίας των δίσκων σερβιρίσματος. Σε κάθε περίπτωση οι τραπεζοκόμοι πριν από το σερβίρισμα συμβουλεύονται τον κατάλογο με τα ονόματα και τις δίαιτες των ασθενών.
* Στη συνέχεια μαζεύουν τα άπλυτα σκεύη, τα πλένουν, τα στεγνώνουν και τα αποθηκεύουν σε καθαρά ντουλάπια τα οποία τουλάχιστον μια φορά την εβδομάδα καθαρίζονται από τους / τις τραπεζοκόμους.
* Από τους υπευθύνους του Τμήματος Διατροφής του Νοσοκομείου περιγράφονται λεπτομερώς και με χρονοδιάγραμμα οι υποχρεώσεις των τραπεζοκόμων.
* Η κουζίνα, οι πάγκοι, οι θερμοτράπεζες και τα τροχήλατα καρότσια καθαρίζονται από τους / τις τραπεζοκόμους. Ο τρόπος καθαρισμού και απολύμανσης περιγράφεται λεπτομερώς από τις υπηρεσίες του Νοσοκομείου. Η δαπάνη για τα καθαριστικά, απολυμαντικά και σκεύη καθαρισμού βαρύνει το Νοσοκομείο.
* Όταν τελειώσουν όλες οι εργασίες, η κουζίνα κλειδώνεται και το κλειδί παραδίδεται στη υπηρεσία που ορίζει το τμήμα διατροφής.
* Κρίνεται σκόπιμο να αναφερθεί εδώ ότι η απομάκρυνση τροφίμων, έστω και μη κατάλληλων προς διάθεση, από το χώρο του Νοσοκομείου, εκτός του ότι είναι νομικώς κολάσιμη, είναι μερικές φορές και επικίνδυνη.

**Η προσφορά των συμμετεχόντων πρέπει να πληροί τις παρακάτω τεχνικές προδιαγραφές:**

1. Πρόσφατη κατάσταση προσωπικού της επιχείρησης ότι απασχολεί τουλάχιστον 10 άτομα, θεωρημένη από την Επιθεώρηση Εργασίας.
2. Πιστοποιητικό ποιότητας κατά ISO 9001:2000.
3. Ο μειοδότης εργολάβος υποχρεούται να τηρεί όλους τους Ελληνικούς Νόμους τους σχετικούς με την εργασία (Εργατική Νομοθεσία) και τις διατάξεις για αμοιβές (δηλαδή καταβολή των νομίμων αποδοχών, οι οποίες σε καμία περίπτωση δεν μπορεί να είναι κατώτερες των προβλεπομέ­νων από την οικεία κλαδική Σ.Σ.Ε), το ωράριο εργασίας και κοινωνικών παροχών (έγκαιρη απόδοση κρατήσεων των εργαζομένων), αποζημιώσεων, όρων υγιεινής και ασφάλειας των εργαζομένων, φόρων κ.λπ., θα ευθύνεται δε έναντι των Ελληνικών Αρχών για την τήρηση κάθε υποχρέωσης που προκύπτει από αυτές. Επί­σης υποχρεούται να εκπληρώνει όλες τους τις υποχρεώσεις απέναντι στο Δημόσιο, στους ασφαλιστικούς φορείς και σε κάθε τρίτο.
4. Eπίσης οι συμμετέχοντες θα αναφέρουν επί ποινή αποκλεισμού στην τεχνική τους προσφορά τα εξής:

Α) Τον αριθμό των εργαζομένων

Β) Την συλλογική σύμβαση εργασίας στην οποία υπάγονται οι εργαζόμενοι (να επισυναφθεί αντίγραφο)

ΠΡΟΣΦΟΡΕΣ ΠΟΥ ΔΕΝ ΕΙΝΑΙ ΣΥΜΦΩΝΕΣ ΜΕ ΤΑ ΑΝΩΤΕΡΩ ΖΗΤΟΥΜΕΝΑ ΤΕΧΝΙΚΑ ΣΤΟΙΧΕΙΑ ΘΑ ΑΠΟΡΡΙΠΤΟΝΤΑΙ ΩΣ ΑΠΑΡΑΔΕΚΤΕΣ ΚΑΙ ΔΕΝ ΘΑ ΛΑΜΒΑΝΟΝΤΑΙ ΥΠΟΨΗ

**ΠΡΟΣΧΕΔΙΟ ΣΥΜΒΑΣΗΣ**

**ΣΥΜΒΑΣΗ ΥΠ΄ΑΡΙΘ…..**

**Αξίας : ……….με το ΦΠΑ (24%).**

**ΜΕ ΑΝΤΙΚΕΙΜΕΝΟ ……………………**

Στην Αλεξανδρούπολη σήμερα ΧΧ-ΧΧ-2016, οι υπογεγραμμένοι, αφ ενός μεν ο κ. Δ. ΑΔΑΜΙΔΗΣ Διοικητής του Π.Γ.Ν.Ε., εκπροσωπώντας νόμιμα με αυτή του την ιδιότητα το Π.Γ.Ν.Ε. ΦΟΡΕΑΣ Π.Γ.Ν.Α. και αφετέρου, η εταιρεία **ΧΧΧΧΧΧΧΧΧΧΧΧΧΧΧΧΧΧΧ, ΤΗΛ ΧΧΧΧΧ FAX ΧΧΧΧΧΧΧΧ, ΑΦΜ ΧΧΧΧΧΧΧΧΧΧΧΧ** νομίμως εκπροσωπούμενη, έχοντας υπόψη :

1. **Την αριθμ 30/2016 ΔΙΑΚΗΡΥΞΗ του Π.Γ.Ν.Ε.- ΦΟΡΕΑΣ Π.Γ.Ν.ΑΛΕΞΑΝΔΡΟΥΠΟΛΗΣ**

2. **Την υπ’ αριθμ …………………………………………. απόφαση με την οποία κατακυρώνεται η αριθ. πρωτ. ……………………… προσφορά της ανωτέρω εταιρείας.**

ΣΥΜΦΩΝΗΣΑΝ και ΑΠΟΔΕΧΘΗΚΑΝ τα παρακάτω **:**

Ο πρώτος των συμβαλλομένων αναθέτει στον δεύτερο των συμβαλλομένων, ο οποίος για συντομία θα ονομάζεται στο εξής «Ανάδοχος», το έργο, όπως περιγράφεται στη διακήρυξη του διαγωνισμού καθώς και στην προσφορά του αναδόχου, και αναλυτικά αναφέρονται στο συνημμένο Παράρτημα Ι που αποτελούν αναπόσπαστο μέρος της παρούσας σύμβασης, με τους κατωτέρω όρους τους οποίους αποδέχεται ανεπιφύλακτα:

**ΑΡΘΡΟ 1ο : ΧΡΟΝΟΣ ΙΣΧΥΟΣ ΣΥΜΒΑΣΗΣ – ΠΑΡΑΤΑΣΕΙΣ**

Η σύμβαση αυτή ισχύει για χρονικό διάστημα από ΧΧ/ΧΧ/2016 έως ΧΧ/ΧΧ/2017. Είναι δυνατόν να λυθεί και πριν την λήξη της εφόσον για τις εν λόγω υπηρεσίες υπογραφεί σύμβαση από το αρμόδιο Υπουργείο ή την 4η Υ.ΠΕ Μακεδονίας & Θράκης, κατόπιν διαγωνισμού είτε κατόπιν ολοκλήρωσης του διαγωνισμού της υπ.αριθμ. 24/15 Διακήρυξης Ηλεκτρονικού Ανοικτού Δημόσιου Διαγωνισμού ή την υπογραφή ατομικών συμβάσεων έργου . Η σύμβαση που θα υπογραφεί θα ισχύει για τέσσερις (4) μήνες αρχόμενης από την ημερομηνία υπογραφής της. Είναι όμως δυνατό να παραταθεί μονομερώς με απόφαση του Δ.Σ. του Π.Γ.Ν.Ε –Φορέας Αλεξανδρούπολης, για ένα ακόμη δίμηνο.

Η σύμβαση είναι δυνατόν να λυθεί και πριν την λήξη της εφόσον υπογραφεί σύμβαση για το εν λόγω έργο ή από το αρμόδιο Υπουργείο ή από την Υ.ΠΕ. Μακεδονίας και Θράκης, ή κατόπιν διαγωνισμού από το Π.Γ.Ν.Ε ή την υπογραφή ατομικών συμβάσεων έργου.

**ΑΡΘΡΟ 2ο : ΕΡΓΟ ΠΟΥ ΘΑ ΑΝΑΛΑΒΕΙ – ΥΠΟΧΡΕΩΣΕΙΣ ΑΝΑΔΟΧΟΥ**

Οι προσφερόμενες υπηρεσίες θα πρέπει να είναι τα ίδιες με αυτές όπως περιγράφονται στην τεχνική και οικονομική προσφορά αλλά του αναδόχου η που αποτελούν αναπόσπαστο μέρος της παρούσας σύμβασης.

Περιγραφή έργου αναδόχου…………………………………………………………………………………………………………….

Σε αντίθετη περίπτωση το Νοσοκομείο έχει δικαίωμα επιβολής όλων των κυρώσεων που προβλέπονται στο άρθρο 6 της παρούσας σύμβασης προκειμένου να εξασφαλίσει το συμφέρον του.

###### ΑΡΘΡΟ 3ο : ΕΥΘΥΝΕΣ

Το Π.Γ.Ν.Ε. δεν ευθύνεται για κλοπή ή φθορά αντικειμένων ιδιοκτησίας του αναδόχου και του προσωπικού του.

Αυτό ισχύει ανάλογα και για φθορές από φυσικές καταστροφές και ανωτέρα βία.

Ο ανάδοχος αναλαμβάνει πλήρως την ευθύνη για το προσωπικό που θα χρησιμοποιήσει, ως προς την συνέπεια, την συμπεριφορά, την εργατικότητα, την τιμιότητα, την ευσυνειδησία, την φιλοτιμία, ώστε να διασφαλίζεται υψηλό επίπεδο ποιότητας στην παροχή υπηρεσιών ασφάλειας.

Το Π.Γ.Ν.Ε. δεν έχει καμία αστική ή ποινική ευθύνη για κάθε αξίωση εκ μέρους οποιουδήποτε από το προσωπικό του αναδόχου και η υποχρέωση του Π.Γ.Ν.Ε. εξαντλείται πλήρως με την καταβολή της κατά μήνα αμοιβής του αναδόχου.

Ο ανάδοχος είναι υπεύθυνος για την αποκατάσταση κάθε είδους ζημιάς ή βλάβης που θα προκληθεί στο προσωπικό και στις εγκαταστάσεις του Π.Γ.Ν.Ε. ή σε οιονδήποτε τρίτο, εφ΄ όσον αυτή οφείλεται σε υπαιτιότητα του αναδόχου και του προσωπικού του.

###### ΑΡΘΡΟ 4Ο ΈΛΕΓΧΟΣ ΑΝΑΔΟΧΟΥ

Αρμόδιο όργανο του Π.Γ.Ν.Ε. για την εν γένει λειτουργία του τομέα παροχής υπηρεσιών είναι η διεύθυνση της διοικητικής υπηρεσίας δια μέσω του προϊσταμένου επιστασίας και για τον ποσοτικό και ποιοτικό έλεγχο της παροχής υπηρεσιών τριμελής επιτροπή εποπτείας και ελέγχου που θα ορισθεί με απόφαση του διοικητή του Π.Γ.Ν.Ε. και η οποία θα απευθύνεται στον ανάδοχο ή εκπρόσωπό του που θα ορίσει εγγράφως ο ανάδοχος.

Το Π.Γ.Ν.Ε. έχει το δικαίωμα να ελέγχει τις συμβατικές υποχρεώσεις του αναδόχου.

Το Π.Γ.Ν.Ε. έχει το δικαίωμα να κάνει έλεγχο της παροχής υπηρεσιών και οι παρατηρήσεις να γίνονται είτε γραπτώς είτε προφορικώς.

Το Π.Γ.Ν.Ε. έχει το δικαίωμα να καλεί τα Αρμόδια Όργανα Υπηρεσιών (Επόπτη Εργασίας – Ελεγκτές του ΙΚΑ κ.λ.π) για το καλύτερο και πληρέστερο έλεγχο της παροχής Υπηρεσιών από τον Ανάδοχο.

**ΑΡΘΡΟ 5ο : ΤΙΜΗ – ΧΡΟΝΟΣ – ΤΡΟΠΟΣ ΠΛΗΡΩΜΗΣ – ΚΡΑΤΗΣΕΙΣ**

Η μηνιαία αμοιβή του αναδόχου ορίζεται στο ποσό των χχχχχχχ € + 24% Φ.Π.Α. = χχχχχχχχχ και αποτελεί δίκαιο, εύλογο και συμφωνημένο αντάλλαγμα για όλες τις παρεχόμενες υπηρεσίες του προς το Π.Γ.Ν.Α.

Το ποσό αυτό είναι δεσμευτικό για τον ανάδοχο για όλη την διάρκεια της σύμβασης και για τυχόν παρατάσεις αυτής, σύμφωνα με τα παραπάνω.

Η πληρωμή του αναδόχου θα γίνεται για κάθε μήνα παροχής του έργου με το αντίστοιχο μηνιαίο ποσό, θα γίνεται σε ευρώ (€), μετά από προηγούμενη θεώρηση των σχετικών χρηματικών ενταλμάτων πληρωμής από τον αρμόδιο Επίτροπο του Ελεγκτικού Συνεδρίου.

Απαραίτητη προϋπόθεση για την έκδοση χρηματικού εντάλματος είναι η κατάθεση από τον ανάδοχο.

Α) Τιμολογίου Παροχής Υπηρεσιών

Β) Αποδεικτικό Φορολογικής και Ασφαλιστικής Ενημερότητας

Γ) Πρακτικό Ποσοτικής & Ποιοτικής Παραλαβής του έργου, σύμφωνα με τους όρους της Σύμβασης, υπογεγραμμένο από την αρμόδια επιτροπή που θα ορισθεί.

Ο ανάδοχος, κατά την πληρωμή του, υπόκειται στις προβλεπόμενες από το Νόμο κρατήσεις και οι οποίες έχουν ως εξής:

|  |  |  |
| --- | --- | --- |
| **1** | Υπέρ Οργανισμών Ψυχικής Υγείας, Υπουργείου Υγείας  & Κοινωνικής Αλληλεγγύης (άρθ.3 του Ν. 3580/07 (ΦΕΚ 134Α /18-06-2007) και αρ. 24 Ν3846/2010 (ΦΕΚ 66Α /11-05-2010) και αρ. 77 παρ.1 Ν 3918/2011 (ΦΕΚ 31Α/02-03-2011): | 2% |
| **2** | * Υπέρ της Ενιαίας Ανεξάρτητης Αρχής Δημοσίων Συμβάσεως επιβάλλεται κράτηση 0,10% επί του καθαρού ποσού της αξίας των ειδών (αρ. 4 Ν4013/2011, ΦΕΚ 204/Α’ /15-09-2011) Επί του ποσού αυτού επιβάλλεται τέλος χαρτοσήμου ποσοστού 3% (πλέον 20% εισφοράς υπέρ ΟΓΑ ). | 0,10 % |

* ΦΟΡΟΣ ΕΙΣΟΔΗΜΑΤΟΣ αρ. 55 του Ν. 2238/94 (ΦΕΚ 151Α/16-09-1994) και Ν 2992/2002 (ΦΕΚ 54Α/20-03-2002): Κατά την πληρωμή των υπηρεσιών θα παρακρατείται 8% φόρος εισοδήματος.
* Ο Φόρος Προστιθέμενης Αξίας (Φ.Π.Α.) επί της αξίας των τιμολογίων βαρύνει το Νοσοκομείο.

Χρόνος εξόφλησης: εντός εξήντα (60) ημερών, υπολογιζόμενων από την επομένη της υποβολής του τιμολογίου του αναδόχου.

H πληρωμή θα γίνεται σε ευρώ (€), μετά από προηγούμενη θεώρηση των σχετικών χρηματικών ενταλμάτων πληρωμής από τον αρμόδιο Επίτροπο του Ελεγκτικού Συνεδρίου.

Χρόνος εξόφλησης: εντός εξήντα (60) ημερών, υπολογιζόμενων από την επομένη της υποβολής του τιμολογίου πώλησης από τον προμηθευτή.

Η εξόφληση γίνεται με βάση τα νόμιμα δικαιολογητικά πληρωμής και τα λοιπά στοιχεία που προβλέπονται στην ισχύουσα νομοθεσία για την εξόφληση τίτλων πληρωμής ή την είσπραξη απαιτήσεων από το Δημόσιο και τα Ν.Π.Δ.Δ. (αποδεικτικά φορολογικής και ασφαλιστικής ενημερότητας κ.λ.π. όπως αυτά περιγράφονται στο άρθρο 200 του Ν. 4412/16).

Η προθεσμία πληρωμής αναστέλλεται α) κατά το χρονικό διάστημα που μεσολαβεί από την αποστολή του σχε­τικού χρηματικού εντάλματος πληρωμής στον αρμόδιο Επί­τροπο του Ελεγ­κτικού Συνεδρίου και μέχρι τη θεώρηση αυτού, β) κατά το χρονικό διάστημα τυχόν δικαστικών ή εξώδικων διενέξεων μεταξύ του Νοσοκομείου και του προμηθευτή, που αφορούν την εκτέλεση της σύμβασης, καθώς και γ) στις λοιπές περιπτώσεις που αναφέρονται στην ισχύουσα νομοθεσία. Επίσης, δεν προσμετράτε ο χρόνος καθυστέρησης της πληρωμής, που οφείλεται σε υπαι­τιό­τητα του προ­μηθευτή (μη έγκαιρη υποβολή των αναγκαίων δικαιολογητικών, παραλαβή των υλικών με έκπτωση λόγω αποκλίσεων από τις τεχνικές προδιαγραφές κ.λ.π.).Επισημαίνεται ότι η υποβολή του τιμολογίου πώλησης δεν μπορεί να γίνει προ της ημερομηνίας εκδόσεως του πρωτοκόλλου οριστικής ποιοτικής και ποσοτικής παραλαβής.

**ΑΡΘΡΟ 6ο : ΚΥΡΩΣΕΙΣ ΣΕ ΒΑΡΟΣ ΤΟΥ ΑΝΑΔΟΧΟΥ - ΕΚΠΤΩΣΗ ΑΝΑΔΟΧΟΥ**

Το Νοσοκομείο διατηρεί το δικαίωμα να λύσει τη σύμβαση κηρύσσοντας έκπτωτο τον Ανάδοχο σε όποιο στάδιο εξέλιξης και αν βρίσκεται η διαδικασία εκτέλεσης του έργου – μετά προειδοποίησή του – αν διαπιστώσει ότι δεν τηρούνται από μέρους του οι όροι και οι προδιαγραφές που έχουν οριστεί ή ότι δεν τηρείται το χρονοδιάγραμμα παράδοσης.

Με την απόφαση κήρυξης του αναδόχου εκπτώτου από τη σύμβαση μπορεί να του παρασχεθεί η δυνατότητα παράδοσης του έργου μέχρι την προηγούμενη της ημερομηνίας διενέργειας του διαγωνισμού που γίνεται σε βάρος του, πέραν της οποίας ουδεμία παράδοση ή αντικατάσταση απορριφθέντος έργου γίνεται δεκτή.

Στον ανάδοχο που κηρύσσεται έκπτωτος από την κατακύρωση, την ανάθεση ή τη σύμβαση, επιβάλλονται με απόφαση του Νοσοκομείου, ύστερα από γνωμοδότηση του αρμοδίου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, αθροιστικά ή διαζευκτικά, οι κυρώσεις που προβλέπονται σύμφωνα με την ισχύουσα νομοθεσία.

Σε περίπτωση παράδοσης έργου το οποίο, παρουσιάζει παρεκκλίσεις από τους όρους της σύμβασης, χωρίς όμως να επηρεάζεται η καταλληλότητά του, είναι δυνατή η παραλαβή του, με έκπτωση επί της συμβατικής τιμής, έπειτα από απόφαση του αρμοδίου οργάνου διοίκησης του Νοσοκομείου, σύμφωνα με την ισχύουσα νομοθεσία.

Το Νοσοκομείο αναστέλλει την καταβολή οποιουδήποτε ποσού, πληρωτέου σύμφωνα με την παρούσα σύμβαση προς τον Ανάδοχο, μέχρις εκκαθαρίσεως των μεταξύ τους υποχρεώσεων και οι εγγυητικές επιστολές καταπίπτουν.

Αν παρέλθει η συμφωνημένη ημερομηνία παράδοσης του έργου σύμφωνα με τους συμβατικούς όρους, τότε ο ανάδοχος υποχρεούται να καταβάλλει ποινική ρήτρα σύμφωνα με τις διατάξεις του Ν.4412/2016 και της ισχύουσας νομοθεσίας.

Οι ποινικές ρήτρες δεν επιβάλλονται και η έκπτωση δεν επέρχεται αν ο Ανάδοχος αποδείξει ότι η καθυστέρηση οφείλεται σε υπαιτιότητα του Νοσοκομείου ή σε ανωτέρα βία.

Σε περίπτωση πλημμελούς παροχής υπηρεσιών ο ανάδοχος ενημερώνεται άμεσα από τον εργοδότη και είναι υποχρεωμένος να εκτελέσει άμεσα την υπηρεσία, εφόσον αυτό επιτρέπεται από τις ανάγκες του εργοδότη. Σε περίπτωση που ο ανάδοχος δεν αποκαταστήσει τις πλημμελώς εκτελεσθείσες εργασίες άμεσα, τότε δεν καταβάλλεται αμοιβή για αυτές. Περαιτέρω ο εργοδότης έχει το δικαίωμα να αναθέσει σε τρίτο φυσικό ή νομικό πρόσωπο τις από τη σύμβαση προκαθορισμένες εργασίες, σε βάρος του ανάδοχου, όταν αυτός - κατόπιν και γραπτής ειδοποίησης - δεν εκπληρώσει άμεσα τις υποχρεώσεις του. Σε κάθε περίπτωση ο εργοδότης διατηρεί το δικαίωμα να λύσει μονομερώς τη σύμβαση, κηρύσσοντας των ανάδοχο έκπτωτο και να αξιώσει αποζημίωση.

Για την επίλυση τυχόν διαφορών αρμόδια είναι τα δικαστήρια της Αλεξανδρούπολης.

**ΆΡΘΡΟ 7ο: ΛΥΣΗ – ΚΑΤΑΓΓΕΛΙΑ ΤΗΣ ΣΥΜΒΑΣΗΣ**

Το Νοσοκομείο δικαιούται να καταγγείλει τη σύμβαση σε κάθε περίπτωση παράβασης των όρων αυτής και κυρίως στις ακόλουθες περιπτώσεις:

(α) αν ο ανάδοχος δεν εκπληρώνει προσηκόντως τις υποχρεώσεις του που απορρέουν από τη σύμβαση,

(β) αν ο ανάδοχος δεν συμμορφώνεται προς τις σύμφωνες με τις διατάξεις της σύμβασης

(γ) αν ο ανάδοχος εκχωρεί τη σύμβαση

(δ) αν ο ανάδοχος πτωχεύσει, τεθεί υπό αναγκαστική διαχείριση ή εκκαθάριση, λυθεί ή ανακληθεί η άδεια λειτουργίας του ή γίνουν πράξεις αναγκαστικής εκτελέσεως σε βάρος του, στο σύνολο ή σε σημαντικό μέρος των περιουσιακών του στοιχείων,

(ε) αν εκδοθεί τελεσίδικη απόφαση κατά του Αναδόχου για αδίκημα σχετικό με την άσκηση του επαγγέλματός του

**ΑΡΘΡΟ 8ο : ΕΓΓΥΗΣΕΙΣ**

Πριν την υπογραφή της σύμβασης, ο ανάδοχος οφείλει να προσκομίσει «Εγγύηση καλής εκτέλεσης» σύμφωνα με την παρ. β΄, στο άρθρου 72 του Ν. 4412/16, το ύψος της οποίας καθορίζεται σε ποσοστό έως 5% επί της αξίας της σύμβασης χωρίς να υπολογίζεται ο ΦΠΑ. Η εγγύηση καλής εκτέλεσης καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει.

Για την καλή εκτέλεση των όρων της παρούσας σύμβασης ο προμηθευτής κατέθεσε την υπ. αριθμ. **…………………………………** εγγυητική επιστολή ποσού **………….** της Τράπεζας **……………………..**, η οποία θα επιστραφεί στον προμηθευτή μετά την πλήρη και κανονική εκτέλεση των όρων της παρούσας σύμβασης.

**ΑΡΘΡΟ 9ο : ΛΟΙΠΟΙ ΟΡΟΙ**

Ο ανάδοχος υποχρεούται να αναγράφει στα τιμολόγιά του, τον αριθμό της παρούσας σύμβασης. Η μη αναγραφή τους θα έχει ως αποτέλεσμα τη μη εξόφληση των τιμολογίων του. Απαγορεύεται κοινή έκδοση τιμολογίων για υπηρεσίες που περιέχονται σε διαφορετικές συμβάσεις. Η περίπτωση αυτή θα έχει ως αποτέλεσμα την μη εξόφληση των τιμολογίων λόγω διαφορετικού ποσοστού κρατήσεων.

Η παρούσα σύμβαση διέπεται από τις διατάξεις του Ν.4412/16 καθώς και κάθε μεταγενέστερης διάταξης.

Ο ανάδοχος δηλώνει ανεπιφυλάκτως ότι αποδέχεται όλους τους όρους που αναφέρονται στην παρούσα σύμβαση καθώς και όλα τα σχετικά και συνημμένα έγγραφα του διαγωνισμού, των οποίων όλων ανεξαιρέτως έλαβε γνώση και με τα οποία συμφωνεί.

Ο ανάδοχος δηλώνει ρητά ότι αναλαμβάνει από κοινού και εξ' ολοκλήρου όλες τις υποχρεώσεις που απορρέουν από τη σύμβαση. Φέρει δε εις ολόκληρων απεριορίστως την ευθύνη για την επίτευξη του συμβατικού σκοπού μετά των παρεπομένων αυτού υποχρεώσεων. Κατά τον αυτό τρόπο εγγυάται την εκτέλεση του προαναφερθέντος έργου, σύμφωνα με τους όρους της σύμβασης και επιβαρύνεται με τις ενδεχόμενες κυρώσεις ή εκπτώσεις.

Τέλος και τα δύο συμβαλλόμενα μέρη επαναλαμβάνουν τη δήλωση ότι αποδέχονται όλους τους παραπάνω όρους και συμφωνίες ανεπιφύλακτα, θεωρούν τη σύμβαση έγκυρη και ισχυρή.

Αφού συμφώνησαν αυτά οι συμβαλλόμενοι, συντάχθηκε το παρόν σε τρία (3) πρωτότυπα, και αφού διαβιβάσθηκαν και υπογράφηκαν από τους συμβαλλόμενους. Από αυτά, τα δύο (2) έμειναν στο Π.Γ. Ν. Αλεξανδρούπολης και το άλλο έλαβε ο Ανάδοχος

##### *ΠΑΡΑΡΤΗΜΑ Ι – ΠΕΡΙΓΡΑΦΗ ΕΡΓΟΥ*

##### *(Θα συμπληρωθεί σύμφωνα με την παρούσα διακήρυξη και την προσφορά της μειοδότριας εταιρείας )*

##### *ΟΙ ΣΥΜΒΑΛΛΟΜΕΝΟΙ*

|  |  |  |
| --- | --- | --- |
| Ο ΔΙΟΙΚΗΤΗΣ ΤΟΥ Π.Γ.Ν.Ε. |  | Ο ΑΝΑΔΟΧΟΣ |
|  |  |  |
|  |  |  |
| ΔΗΜΗΤΡΙΟΣ ΑΔΑΜΙΔΗΣ |  | (Σφραγίδα –Υπογραφή-Ονοματεπώνυμο υπογράφοντος) |